ЎЗБЕКИСТОНДА ПАРЛАМЕНТ ИСЛОҲОТЛАРИ - Ўзбекистон овози газетаси\nЎЗБЕКИСТОНДА ПАРЛАМЕНТ ИСЛОҲОТЛАРИ\nянги босқичга кўтарилади\nПрезидент Ислом Каримовнинг Ўзбекистон Республикаси Олий Мажлиси Қонунчилик палатаси ва Сенатининг қўшма мажлисидаги маърузасида мамлакатимизда парламент ислоҳотларини янада чуқурлаштириш, депутатларнинг профессионал фаолиятини кучайтириш бўйича муҳим масалалар кўрсатиб ўтилди. Давлат бошқарувида парламентнинг ўрни ва мавқеини мустаҳкамлаш, демократияни қарор топтиришда унинг роли ва аҳамиятини тобора ошириш юзасидан таҳлилий-танқидий фикрлар илгари сурилди.\nУшбу маърузадаги асосий устувор йўналишлар парламентнинг ҳар икки палатаси томонидан қўллаб-қувватланди. Бу борада Олий Мажлис Қонунчилик палатаси ва Сенатининг қўшма қарори қабул қилиниб, маърузада парламент олдига қўйилган вазифаларни амалга оширишга қаратилган чораларни белгилаш назарда тутилди.\nПрезидент Ислом Каримовнинг маърузасида мамлакатимизда икки палатали миллий парламентнинг барпо этилиши, унинг асослари мустаҳкамланиши, депутатлар, сенаторларнинг профессионаллик даражасини ошириш билан боғлиқ устувор масалаларга алоҳида эътибор қаратилди. Парламент фаолиятини тубдан яхшилаш, қонун ижодкорлиги ва қонунчилик фаолияти сифатини ошириш йўлидаги муҳим йўналишлар белгилаб берилди.\nПарламент палаталарининг қўшма мажлисида билдирилган таҳлилий-танқидий фикр-мулоҳазалар, таклифлар барча даражадаги депутатлар, партиямиз ташкилотлари етакчилари, фаоллари томонидан чуқур ўрганилмоқда, тегишли хулосалар чиқариб олинмоқда.\n– Қўшма мажлисда Президентимиз томонидан билдирилган фикрларни тинглаб тушундимки, парламентдаги сиёсий партиялар фракциялари ўртасидаги соғлом кураш, кучли рақобат муваффақиятларимизга асос бўлади.\nМамлакатимизда кўппартиявийликнинг юзага келиши ижтимоий-сиёсий ҳаётимиздаги энг муҳим воқеалардан бири ҳисобланади. Сиёсий партиянинг таъсир кучи эса улар ўртасидаги соғлом рақобатда, ҳар бир партия Сайловолди платформаси, дастурида белгилаб олган вазифаларини амалга ошириш учун курашишида, одамларни, айниқса, ташаббускор, ҳаракатчан, изланувчан, замонавий билимларни чуқур эгаллаган кишиларни бирлаштириб, ўз ортидан эргаштира олишида кўринади. Партия бундай кишиларга ўз истеъдодларини намоён этиши учун зарур шароитларни яратиб бериши, ғайрат-шижоатларини қўллаб-қувватлаши керак. Бугун шунчаки қуруқ сўзлар, ваъдалар, умумий шиорлар билан мавқега эришиб бўлмайди. Ҳар бир тадбир реал ҳаётга, одамларнинг қувонч ва ташвишларига, моддий ва маънавий эҳтиёжларига мос бўлиши керак.\nФаолиятимиз асл моҳияти жиддий кураш, изланиш, кучли рақобатдан иборат. Бу жараён тўғри ташкил этилса, миллий тараққиётга эришишнинг турли йўл ва усуллари хусусида соғлом баҳс-мунозара олиб борилса, энг тўғри, самарали ва тежамли ечимларни топиш, халқ манфаатларига хизмат қиладиган қонунлар қабул қилиш имконияти янада кенгаяди.\nДавлатимиз раҳбарининг Ўзбекистон Республикаси Олий Мажлиси Қонунчилик палатаси ва Сенатининг қўшма мажлисидаги маърузасида кўпчиликнинг дилидаги фикрлар билдирилди, ўз вақтида айтилган гаплар бўлди. Депутатлик мартаба, лавозим ёки яна қандайдир имтиёз эмас, балки халққа яқин кўмакдош бўлиш имконияти эканлигини, яна бир бор тушуниб етдик, танқидий фикрлардан тегишли хулосалар чиқардик.\nАммо очиқ тан олиш керак, Юртбошимиз тўғри эътироф этганидек, биз депутатлар ўтган чақириқда қонунни, ҳуқуқни қўллаш амалиётига етарлича эътибор бера олмадик. Ўтган беш йил мобайнида парламент томонидан қабул қилинган 140 дан зиёд қонуннинг атиги 19 таси Қонунчилик палатаси депутатлари ташаббуси билан қабул қилингани, ана шу қонунларнинг бор-йўғи 3 таси янги қонунчилик ҳужжатлари, 16 таси амалдаги қонунларга ўзгартиш ва қўшимчалар киритиш билан боғлиқлиги фаолиятимизда камчиликлар етарли эканидан ва бундан тегишли хулоса чиқариш вақти келганидан далолат беради.\nҚонунлар ижроси устидан самарали парламент назоратини йўлга қўя олмаганимиз фаолиятимиздаги асосий камчиликлардандир. Қонун лойиҳаларини давлат бошқаруви, фуқаролик жамияти институтларининг турли бўғинларида кенг ва амалий муҳокама қилиш масаласида ҳам оқсоқлик мавжудлигини тан олишимиз зарур. Тўғри, сайловчилар билан учрашувларда у ёки бу қонун лойиҳасини улар муҳокамасига ташлаймиз. Аммо бугун бу масалалар билан юзаки шуғулланганимиз маълум бўлиб қоляпти.\nВаҳоланки, ўтган йиллар мобайнида Қонунчилик палатаси фаолиятида сиёсий партиялар фракцияларининг ўрни ва аҳамиятини янада ошириш, кўппартиявийлик тизимини изчил ривожлантириш, депутатлик мақомини кўтариш юзасидан кўплаб ҳуқуқий ҳужжатлар қабул қилинди. Биргина 2007 йилда қабул қилинган «Давлат бошқарувини янгилаш ва янада демократлаштириш ҳамда мамлакатни модернизация қилишда сиёсий партияларнинг ролини кучайтириш тўғрисида»ги конституциявий қонун бунга мисол бўла олади.\nПартиямиз томонидан 2014 йилги фаолиятига назар ташласак, ушбу даврда, партиямиз гуруҳлари томонидан жойларда қонунлар ижроси, қонунчиликда белгиланган меъёрий-ҳуқуқий ҳужжатларни ишлаб чиқиш, сайловчилар ва электорат билан ишлаш, уларнинг қонунчиликда назарда тутилган ҳуқуқ ва ваколатларини ҳимоя қилишда муайян камчиликлар мавжудлиги маълум бўлди.\nШу боис партияларнинг таянч нуқталари ҳисобланган бошланғич ташкилотларидан тортиб парламентдаги фракцияси фаолиятигача бўлган тизимни янада мустаҳкамлашга қаратилган хатти-ҳаракатларни ривожлантиришимиз зарур, деб ўйлайман.\nШу билан бирга, сиёсий майдонда мустаҳкам ўрин эгаллаш, парламентда фракциялараро рақобатни, сиёсий курашни кучайтириш, ҳудудий партия ташкилотлари ишини такомиллаштиришда фойдаланилмаётган қандай омиллар борлигини аниқлаб олишимиз талаб этилмоқда. Негаки, бизга ишониб овоз берган сайловчилар, партиямиз электорати вакиллари манфаатларини етарлича ҳимоя қила олишимиз шарт. Бу ўринда энг асосий масъулият бизнинг, парламент депутатларининг зиммасида туради, десак, тўғри бўлади.\nМухтасар қилиб айтганда, Президентимиз маърузасида келтирилган камчиликларнинг бартараф этилиши парламентнинг нуфузини янада юксалтиришга, қабул қилинган қонун ва бошқа норматив-ҳуқуқий ҳужжатларнинг ижроси сўзсиз таъминланишига, фуқароларнинг ҳуқуқ ва эркинликлари ҳамда қонуний манфаатларини ишончли ҳимоя қилинишига шароит яратади.\n– Қонунлар ҳар қандай жамиятни тартибга солиб турувчи, шу билан бирга, ривожлантирувчи кучдир. Уларнинг халқ манфаатларини тўлақонли ифодалай олиши, фуқароларнинг ҳаёт тарзига ижобий таъсир этиши долзарб масалалар ҳисобланади.\nПрезидентимиз қўшма мажлисда шу хусусда тўхталиб, қонунларнинг қабул қилиниши ҳаётимизда нималарни ўзгартираётгани, улар тараққиётимизга, ижтимоий-сиёсий, иқтисодий, суд-ҳуқуқ ислоҳотларининг боришига қандай таъсир кўрсатаётгани ҳақида атрофлича сўз юритди.\nБу ўринда энг муҳим вазифаларимиздан бири қабул қилинаётган қонунлар ёки қонунларга киритилаётган ўзгартиш ва қўшимчалар сабаби, уларнинг оддий одамлар ҳаётидаги аҳамияти ҳақида жамоатчилик ўртасида кенг тушунтириш ишларини олиб бориш бўлиши керак, деб ўйлайман. Одатда, турли тадбирлар, давра суҳбатларида қонунларга шарҳ, тушунча берилаётганда ҳуқуқий атамалар, расмий жумлалар кўп ишлатилади. Бу қонунларнинг ҳаётимиздаги, мамлакат иқтисодиётидаги аҳамияти тўғрисида аниқ тасаввур ҳосил бўлишига, фуқароларнинг фаол муносабат билдиришига имкон бермайди. Шунинг учун биз, депутатлар ўз фаолиятимизда қонунларни сайловчиларга оддий тил ва ҳаётий мисоллар асосида тушунтириб боришимиз зарур.\nДавлатимиз раҳбарининг маърузасида қонун ижросини таъминлашда йўл қўйилаётган камчиликлар хусусида сўз борар экан, қонунчиликни эркинлаштириш изчил олиб борилмаётгани, парламентнинг қонун ижодкорлиги бўйича ахборот алмашиниш механизми деярли ишламаётгани қайд этилди.\nҚўшма мажлисда бу масалада парламент олдида турган асосий вазифаларга эътибор қаратилди. Хусусан, Олий Мажлис палаталарининг қонунчилик фаолиятини тартибга соладиган ҳуқуқий ҳужжатларда қонунларни ижрочиларга етказиш, ҳуқуқни қўллаш ва амалга ошириш самарадорлигини албатта ўрганиш, шу асосда парламент палаталарининг қонун ижодкорлиги, назорат-таҳлил ишлари дастурларига зудлик билан тузатишлар киритиш зарурлиги таъкидланди.\nМазкур масалаларнинг ўз вақтида ва самарали ҳал этилиши парламентнинг мамлакатимиздаги ижтимоий-иқтисодий жараёнларга бевосита таъсир этиш механизмини кучайтиришга, жамиятда аввало қонун устуворлигига ҳурмат ҳиссини оширишга хизмат қилади, деб ўйлайман.


Тушда мушук курса нима болиши хакида малумот - Tush tabiri mukamal sayt\nТушда мушук курса нима болиши хакида малумот\nAuthor TushTabiri2 Reading 2 min Views 1.6k. Published by 11.05.2018\nТушда мушук Ҳар қандай тусдаги мушуклар ҳар хил кўнгилсизлик аломатларини билдиради. Оқ мушук еевгида алдашни хабар қилади. Сиз буткул ишонган одам шунга лойиқ муносабатда бўлмайди. Тушда мушук\nМалла мушук сизнинг мулкингизга нисбатан қаллоблик бўлиши эҳтимолидан огоҳ этади. Қора мушук эса ёвуз киши, кўпроқ аёл билан учрашув олдидан тушга киради. Мушукча кўз ёши тўкилиши белгисидир. Тушда мушук\nНАМАКОБ ИЧМОҚ Тушда Тушда мушук\nБундай туш хасталикни ичдан ҳис этишни, ички органлар касалликлари бошланганлигини ифода этади ва врач назорати зарурлигини, ўзингизнинг соғлиғингизни назорат. қилиш кераклиги ҳақида сигналдир.\nАгар туш кўрувчи қанча миқцорда намакоб ичаётган бўлса ҳам, ичганлигини ҳис этмаётган бўлса, бундай тушни сизнинг кўнгилочарликлардан тўймаганлигингизни, охир-оқибат бу жиддий касалликка олиб келишини билдиради.\nШунингдек бодрингнйнг тузли сувини ичишга боғлиқ бўлган туш ҳам кишининг бирор нарсага, масалан, пулга, аёлга, билимга, ахборотларга, овқатга бўлган (булар қўшимча факторлардан билиб олинади) «ташна»лигини билишда аҳамият касб этади.\nҚарияларнинг тушда намакоб ичиши ва унинг таъмини сезиши — ошқозон-ичак трактида касаллик борлигидан далолат беради.\nЁш аёлларнинг тушда намакоб ичиши эса — режаланмаган ҳолатда ҳомиладор бўлиб қолишини хабар қилади.\nУй бекасининг тушда катта идишдан, масалан, бочкадан шўр сувни ичаётганлиги унинг ичкиликбозликка мойиллигини, бундан қайтариш қийинлигини ифода этади.\n(Visited 18 189 times, 10 visits today)


Rishton.uz - КУЛОЛЛАРНИНГ ЭЛЕКТР ЭНЕРГИЯСИДАН ҚАРЗДОРЛИГИ МАВЖУД...\nКУЛОЛЛАРНИНГ ЭЛЕКТР ЭНЕРГИЯСИДАН ҚАРЗДОРЛИГИ МАВЖУД...\n2021-06-13 23:24:59 56\nИжтимоий тармоқлар орқали Риштон туманидаги “Халқаро кулолчилик маркази”да газ ва свет йўқлиги сабабли кулоллар ишни тўхтатишди, деган мақолалар эълон қилинди.\nУшбу ҳолатни ўрганиш мақсадида Риштон туман ҳунармандлар уюшмаси раиси, туман электр тармоқлари корхонаси раҳбари ва “Ҳудудгаз” Риштон тумани бўлими бошлиғи билан суҳбат олиб борилди ҳамда вазиятга ойдинлик киритилди.\nМаълум бўлишича, айни дамда “Халқаро кулолчилик маркази”да фаолият юритаётган кулолларнинг электр энергиясидан 40 миллион сўм миқдорида қарздорлиги мавжуд. Бир неча кун олдин ТЭТК ходимлари уларга қарздорлик борасида огоҳлантирилган. Аммо ўзгариш бўлмаган. Натижада электр энергияси ўзиб қўйилган.\n“Халқаро кулолчилик маркази”да фаолият юритаётган кулоллар “Ҳудудгаз” Риштон тумани бўлими билан ҳали юридик шартнома тузишмаган. Шартнома тузилиши билан улар таббий газ билан таъминланади.\nЯна бир масала уста кулоллар хонадонларининг кадастр ҳужжатлари ҳам мавжуд эмас. “Саноатқурилиш банк” томонидан ҳужжатлар расмийлаштиришлиги лозим. Бунинг учун кадастр тўловини амалга ошириш талаб этилади.


АҚШ да ота-она 13 нафар фарзандларини занжирбанд ҳолда боқиб келган... » Ўзбекистон янгиликлари – Zamin.uz\nАмериканинг Калифорния штатида ўзининг 2 ёшдан 29 ёшгача бўлган 13 нафар фарзандини мажбурлаб қамаб қўйган эр-хотин қамоққа олинди. Болаларнинг айримлари занжирбанд этилган, деб ёзмоқда Qalampir.uz.\nПолициячиларнинг сўзларига кўра, оиланинг 17 ёшли қизи телефон орқали қутқарув хизматига қўнғироқ қилган. Қиз уларнинг ота-онаси ўзини ва 12 ака-ука ва опа-сингилларини қамаб қўйгани ҳақида айтган. Ҳуқуқ ҳимоячилари 49 ёшли Луиза Анна ва 57 ёшли Девид Аллен Турпинни ўз уйида ҳибсга олган.\nФарзандларнинг айримлари бадбўй ётоқларига занжирбанд этилган ҳолда топилган. Ота-она полициячиларга бу ҳолатни тушунтириб бера олмаган. 13 боланинг еттитаси 18 ёшдан 29 ёшгача бўлган. Болалар қаровсиз қолган, уларнинг аксарияти нимжон ва ҳолсиз эканликлари маълум қилинмоқда.\nБарча жабр кўрганлар шифохонага текширув учун юборилган. Улар қанча вақт қамаб қўйилганига аниқлик киритилмаяпти. Қўшнилар бу уйда қандай ҳодисалар рўй бераётганидан бехабар бўлишган. Фақат шу нарса маълумки, оила сўнгги йилларда молиявий қийинчиликка дуч келган.\n07:54 15 йил давомида қафасда сақланган қиз ота-онаси сабаб оламдан ўтди\n17:10 Боғча тарбиячиси болаларни иссиқ елим билан азоблагани учун қамоққа олинди


Инглиззабон Камерунда аҳвол чатоқ\n14.05.2019 17:08 0 1958\nФото: «Cameroon Concord News»\nКамерун Африкадаги инқироз энг тез кучайиб бораётган мамлакатга айланмоқда. Хавфсизлик аянчли аҳволда, мамлакат гуманитар инқироз жари ёқасига келиб қолган. Бу ҳақда «Regnum» ёзмоқда.\nБМТ инглиз тилида гаплашувчи миллий озчилик билан вазият буткул издан чиқиб кетишидан кўпроқ хавотирда.\n«Ўтган йили Камерун шимоли-ғарби ва жануби ғарбидаги 160 минг киши инсонпарварлик ёрдамига муҳтож эди. Энди эса 1,3 миллион — саккиз карра кўп», — деди БМТ координатори Марк Лоукок Хавфсизлик кенгашининг норасмий йиғилишида.\nИнглиззабонлар яшовчи шимоли-ғарбий ва жануби-ғарбий ҳудудларда 2017 йилдан бери тўқнашувлар юз бермоқда. Ана шу хунрезликлар оқибатида 1 500 дан ортиқ инсон ўлдирилган, қарийб ярим миллион киши бошпанасини ташлаб кетишга мажбур бўлган. Тиббиёт марказларининг 40 фоизи ёпилган, 600 минг нафар бола мактабларни тарк этган.\nМуаммонинг ечими — жуда катта пул.\n«Бугун БМТ ва нодавлат ташкилотлар 2,3 миллион кишига (шунинг учдан бир қисми низоли ҳудудудларда яшайди) ёрдам бериш учун 300 миллион АҚШ доллари йиғишмоқчи», — деди Лоукок.\nҲозирча 38 миллион доллар йиғилди.\nБМТ инқироз камерун\nСиёсат 26/04, 14:42\nБизнесни сунъий равишда «арра» қилишга йўл қўйилмайди\n#Ўзбекистон - 1294\n#АҚШ - 1074\n#Бош прокуратура - 172\n#Самарқанд - 315\n#Саудия Арабистони - 134\n#Хитой - 496\n#Бош вазир - 45\n#Россия - 860\n#Тошкент - 623\n#пора - 92\n#смартфон - 239


By Зубайр Исмоил on 09/10/2020 МАҚОЛАЛАР ҚАБРИСТОНГА ОИД ҲУКМЛАР\n164 – Аёл маййитга тақинчоқларидан тақиб қўйиш\nСобиқ Азҳар шайхи Шайх Абдулмажид Салим бошчилигида ташкил этилган қўмита таъкидлашича, «қабрга тўшак солиш, аёл маййитга тақинчоқларидан баъзиларини тақиб қабрга кўмиш бидъатлардандир».\nИордания давлати собиқ муфтийси Шайх Абдуллоҳ ал-Қалқилий қабристондаги бидъатларни санар экан, жумладан бундай дейди: «Бундан ҳам жирканчроғи аёлга тақинчоқларидан тақиб қўйишдир. Бу нодонликдир. Бу иш ўғриларни қабрни очиш ва ўғрилик содир этишга қизиқтиради».\n165 – Қабрда кафаннинг тугунларини ечиб қўйиш\nМаййит қабрга қўйилганидан кейин кафанининг тугунларини ечиб қўйиш мустаҳабдир. Чунки энди тугунга эҳтиёж йўқ, қабрда кафан ечилиб кетмайди. «Саҳобалар ҳам шундай қилганлар». «Тугунлар ечилганидан сўнг ўрнида қолади. Тортиб, текислаб қўйилмайди. Балки ўз ҳолича қолдирилади». Далили Байҳақий ривоят қилган ҳадисдир: «Самура разияллоҳу анҳунинг ўғли вафот этди. (Ровий ҳадисни келтирганидан сўнг айтади:) Кейин Самура деди: “Уни қабрига олиб бор. Лаҳадга қўяётиб: «Бисмиллаҳ ва ала суннати Расулиллаҳ», деб айт. Сўнг боши ва оёқларининг тугунини ечиб қўй”».\nБаҳутий деди: «Ибн Масъуд разияллоҳу анҳу айтади: “Маййитни қабрга қўйсангиз, тугунларини ечиб қўйинг” (Асрам ривояти)».\nИброҳим Нахаийдан ривоят қилинади: «Маййит қабрга қўйилса, барча тугунлари ечиб қўйилади».\nОмир аш-Шаъбий раҳимаҳуллоҳ: «Маййит кафанининг тугунлари ечилади», деган.\n166 – Қабрда маййитнинг юзини очиб қўйиш\n«Қабрда маййитнинг юзини очишга бирор далил борлигини билмаймиз. Балки шаръий далилларнинг зоҳири маййит хоҳ эркак бўлсин, хоҳ аёл бўлсин, юзи очилмаслигига далолат қилади. Чунки қоидага кўра, бутун тана ёпилгани каби юзни ҳам ёпиш лозим. Фақат эркак киши эҳромдалик ҳолатида вафот этса, боши ўралмайди, юзи ҳам ёпилмайди».\nИбн Аббос разияллоҳу анҳумодан ривоят қилинади: «Бир киши эҳромдалик ҳолида туясидан йиқилиб бўйни синди ва вафот этди. Шунда Расулуллоҳ саллаллоҳу алайҳи ва саллам: “Уни сув ва сидр билан ювинглар, иккала кийимига кафанланглар. Бошини ҳам, юзини ҳам ўраманглар. Зеро, у қиёмат куни талбия айтган ҳолида тирилтирилади”, дедилар».\n«Бироқ маййит аёл киши бўлса, гарчи эҳромдалик ҳолатида бўлса ҳам, юзи кафани билан ёпилади. Чунки аёлнинг юзи авратдир». «Қабрга қўйилганидан кейин аёлнинг юзи очиб қўйилади».\n167 – Маййитни қабрга қўйгандан сўнг кафанини йиртиб қўйиш\nМаййит қабрга қўйилганидан кейин кафанни йиртиб қўйиш жоиз эмас. «Чунки бу иш исрофдир. Шариат бунга буюрмаган. Набий саллаллоҳу алайҳи ва саллам: “Қачон бирортангиз биродарини кафанласа, чиройли кафанласин”, деганлар. Кафанни йиртиш эса унга талофат етказиш, чиройини кетказиш саналади».\n«Ҳасан Басрий ва Муҳаммад ибн Сириндан ривоят қилинишича, улар маййит қабрга қўйилганидан кейин кафани йиртилишини ёқтирмас эдилар».\nИбн Абу Мусо: «Қабрда кафан йиртилмайди», дейди.\n Шайх Абдуллоҳ ал-Қалқилий. «Ҳадй ал-Ислом» журнали, Иордания. 3-жилд, 5-сон, 2082-бет, 1958 й.\n Аввалги манба, 2083-бет.\n Қаранг: «Ал-ум», 2/172; «Ал-ҳидоя шарҳ ал-бидоя», 1/390. Муаллиф: Бурҳониддин Марғиноний (вафоти: 593 ҳ.). Муҳаққиқ: Айман Шаъбон. «Ал-мактаба ат-тавфиқия» нашри, нашр йили ва рақами кўрсатилмаган; «Ал-муқниъ фий шарҳ Мухтасар ал-Хирақий», 2/493. Муаллиф: Абу Али ал-Ҳасан ибн ал-Банно (вафоти: 471 ҳ.). Муҳаққиқ: Абдулазиз ал-Баъиймий. «Мактабат ар-рушд» нашри, биринчи нашр, 1414 ҳ.й.; «Аз-захира», 2/478.\n Шайх Ибн Боз. «Мажмуъ ал-фатово», 13/195.\n Абдулкарим ал-Хузайр. «Шарҳ ад-дурус ал-муҳимма» (овозли дарслар).\n «Ас-сунан ал-кубро», 3/571, 6715-ҳадис.\n «Кашшоф ал-қиноъ», 4/112.\n Ибн Абу Шайба ривояти, 7/326, 11791-ҳадис.\n Ибн Абу Шайба ривояти, 7/326, 11792-ҳадис.\n «Фатово ал-лажна ад-доима лил-ифто», 8/419-420, 5637-фатво, биринчи тўплам, Шайх Ибн Боз раҳимаҳуллоҳ раҳбарлиги остида.\nҚўмита яна бундай дейди: «Инсон вафот этганидан кейин бутун танасини ўраш суннатдир. Шунингдек, жасад ювилиб, кафанланганидан кейин ҳам ўралади. Ойша разияллоҳу анҳо ривоят қилган ушбу ҳадис шуни кўрсатади: “Расулуллоҳ саллаллоҳу алайҳи ва саллам вафот этганларида йўл-йўл устки кийимга ўралдилар”. Ҳадисни Имом Аҳмад, Бухорий ва Муслим ривоят қилган. Расулуллоҳ саллаллоҳу алайҳи ва саллам замонларида амалда бўлган ишга таяниб, саҳобалар ҳам шундай йўл тутар эдилар. Шунингдек, Набий саллаллоҳу алайҳи ва салламнинг вафотлари ҳақида у зотнинг аёллари Ойша разияллоҳу анҳо ривоят қилган қуйидаги ҳадис ҳам бунга далил бўлади: “Абу Бакр разияллоҳу анҳу Сунҳдаги манзилидан отда келди. Кейин отдан тушиб, масжидга кирди, то Ойша разияллоҳу анҳонинг олдига (яъни унинг уйига) кириб келгунча ҳеч кимга гапирмади. Тўғри Расулуллоҳ саллаллоҳу алайҳи ва саллам томон юрди, у зот йўл-йўл тўн билан ёпиб қўйилган эдилар. Абу Бакр у зотнинг юзларини очди, эгилиб пешоналаридан ўпди ва йиғлади. Кейин бундай деди: «Ота-онам сизга фидо бўлсин, эй Аллоҳнинг Пайғамбари! Аллоҳ сизни икки марта ўлдирмайди. Сизга ёзилган ўлимни эса ўлиб бўлдингиз…»” (Ҳадисни Бухорий ривоят қилган). Ҳадисдаги Расулуллоҳ саллаллоҳу алайҳи ва салламга жаноза ўқилишидан илгари у зот ҳали уйларида бўлган ҳолатларида «юзларини очди» деган жойи маййит танасини бошдан-оёқ ўраш, кўзлардан беркитиш лозим эканига далолат қилади. Шунинг учун Нававий раҳимаҳуллоҳ «Саҳиҳи Муслим» шарҳида бундай дейди: “Маййитни ўраш кераклигига ижмо қилинган. Бундан кўзланган ҳикмат маййит танасини очилиб қолишдан сақлаш, ўлим сабабли ўзгарган суратини кўзлардан яширишдир”.\nБинобарин, саволда сўралганидек, одамлардан ким хоҳласа маййитни кўриб олиши учун маййит юзини маълум муддат очиқ ҳолатда қолдириш бидъат, мусулмонлар ижмосига зид бўлган ишдир. Қолаверса, бу иш маййит борасида ғулувга олиб бориши ёки маййит хунук ҳолатда намоён бўлса айбу нуқсони кўриниб қолишига сабаб бўлиши мумкин. Бироқ маййитнинг яқинлари уни ювишдан олдин ёки кейин одамлар ўпиши ё кўриб олиши учун дафн кечикишига сабаб бўлмайдиган даражада қисқа муддатга маййитнинг юзини очиб қўйишни хоҳлашса, бунинг зарари йўқ. Фақат бунинг учун маййит эркак киши бўлса, уни номаҳрам аёл кўрмаслиги ёки ўпмаслиги, маййит аёл бўлса, фақат унга маҳрам бўлган эркаклар кўриши шарт қилинади. Ойша разияллоҳу анҳонинг юқорида ўтган ҳадиси ва Жобир ибн Абдуллоҳ разияллоҳу анҳунинг қуйидаги ҳадиси бунга далил бўлади: “Отам ўлдирилганида юзидаги кийимни очиб қўйиб йиғлар эдим, Набий саллаллоҳу алайҳи ва саллам мени бундан қайтармас эдилар”. Ҳадисни Имом Аҳмад «Муснад»да, Имом Бухорий муаллақ кўринишда келтирган, Имом Муслим, Насоий, Байҳақий, Ибн Ҳиббон ва бошқалар ҳам ривоят қилган. Шунингдек, Ойша разияллоҳу анҳодан ривоят қилинган ҳадисда бундай дейилади: “Усмон ибн Мазъун вафот этганида Набий саллаллоҳу алайҳи ва саллам унинг пешонасидан ўпдилар, ҳатто кўз ёшлари юзларини ювиб турганини кўрдим”. Ҳадисни Имом Аҳмад, Абу Довуд, Термизий ва Ибн Можа ривоят қилган» (Аввалги манба, 7/386-388, 20739-фатво, иккинчи тўплам, Шайх Ибн Боз раҳимаҳуллоҳ раҳбарлиги остида).\n Ҳадис тахрижи 53-масалада ўтди.\n Шайх Ибн Боз раҳимаҳуллоҳ. «Мажмуъ ал-фатово», 13/194.\n Шайх Абдураҳмон Саъдий. «Шарҳ умдат ал-аҳком», 1/511.\n Муслим ривояти, 943-ҳадис.\n Ибн Абу Шайба ривояти, 7/327, 11796-ҳадис.\n «Ал-иршод ила сабил ар-рашод», 118-бет.\nAvvalgi maqolaПайғамбаримизнинг кун тартиби (17)\nKeyingi maqola Эй иймон келтирганлар (63): Расулуллоҳга нисбатан одоб сақлаш вожиблиги, у зотга озор бериш ва вафотларидан сўнг аёлларига уйланиш ҳаромлиги


Симон Кармиггелт. Аёл кишининг овози (ҳикоя) | www.ziyouz.uz\nБош саҳифа Жаҳон насри онлайн антологиясиСимон Кармиггелт (1913-1987; Нидерландия)Симон Кармиггелт. Аёл кишининг овози (ҳикоя)\nИшқим тушиб қолган икки сувратни суқланиб-суқланиб томоша қилиш илинжида яна Гаагадаги музейга бордим. Сувратлар ўша-ўша, жойи ҳам, ўзи ҳам ўзгармаган. Кўнглим жойига тушиб, боя кираётганимда — бир соатгина бурун кийимхона мулозими – ғоят сертакаллуф йигитга топшириб кетган портфелим, ёмғирпўшим ва шамсиямни олиш учун эшик томон юрдим.\nЙигит жойида кўринмади.\nПештахта ортида аллақачон камида олтмиш бешни уриб қўйган, отам замонларда харид қилинган торроқ камзул кийган одамга дуч келдим. У олдидаги мўъжазгина радионинг мурватини беўхшов бармоқлари билан бураб, не бир хириллаган товушларни эшитмоққа уринарди.\nПештахтага рақамномани қўйганимни кўриб, бошини кўтарди ва сўради:\n— Нимани излаётганимни биласизми, менеер?\nГаага аҳли ҳали-ҳамон “менеерлайди”. Амстердамда бундай гаплар аллақачон урфдан қолган.\n— Ҳайноҳой, янгиликларни бўлса керак? – деб ҳазиллашдим.\n— Йўқ, — деди у. — Мен аёл кишининг овозини топмоқчиман.\nРадио сокин хирилларди. Мулозим рақамномамни олиб, кийимилгичлар томон юрди.\n— Сизга қанақаси кўпроқ ёқади? — деб сўрадим.\n— Асл аёл кишининг ширин овози бўлиши керак, — деди мулозим. —Қўшиқ айтаётган аёлнинг асл овози.\nУ изига қайтиб, нарсаларимни пештахта устига қўйди ва изоҳ берди:\n— Аёл кишининг овози мен учун етти иқлим мулкидан ҳам азизроқ.\nУ радио ёнига ўтириб, гапини давом эттирди:\n— Уруш пайтида… эҳ-ҳе… Қанча сувлар оқиб кетди. Мен билан тенгдошга ўхшайсиз. Бошингиздан ўтган бўлса керак, менеер. Уруш йиллари Фрисландияда яшириниб юрганман. Қишлоқларда, янаям тўғрироғи, тупканинг тубида. Ўшанда ёлғизлик дарди суяк-суягимдан ўтган. Радио дегалари бутунлай душманнинг ихтиёрида эди. Буни ҳаммамиз билардик. Фашистлар баъзан кўй-қўшиқ қўйиб туришарди. Унда-бунда аёл кишининг ашула айтгани ҳам, ширали овозда демоқчиман, эшитилиб қоларди. Бундай пайтларда менга бошпана берган деҳқоннинг уйидаги радионинг олдида тошдай қотардим. Ўша овоздан вужудимга янги куч, янги ғайрат ингандай бўларди.\nУ менга қараб жилмайди.\nУнинг юзлари болта билан тарашлангандай дағал, бироқ кўзларидаги кишини ийдирадиган дўлворлик майин ва ширали овози каби дарҳол кўнгилга хуш ёқарди. Пештахтадан портфелим билан ёмғирпўшимни олгач, у кийимилгичда шамсиямни унутиб қолдирганини англадим. Бинобарин қандайдир шамсияни деб шундай нафис суҳбатни бўлиб қўйишнинг мавриди эмасди. Портфель билан ёмғирпўшимни яна пештахтага қўйдим ва дедим:\n— Ҳа-а, нимасини айтасиз…\nГапимдан маъно-матра жуда уфуриб турмаган бўлса-да, суҳбатимизга монелик қилмасди.\n— Отам раҳматлик жуда донишманд одам эди, — деб шошилмасдан гапирарди гардеробчи. — У бир куни менга шундай деган: “Билиб қўйки, ўғлим, бу дунёда ҳамма нарса аёл зоти учун яратилган”. Кейинчалик бу гапнинг мағзини чақишга кўп уриндим, менеер. Ўйласам, отам ҳақ экан…\nМен бош ирғадим. Хаёлимдан эса шу топда: “Шамсиямни олиб беринг”, деб асло айта олмайман деган ўй ўтди. Бу сурбетлик бўларди. Кутиб туравердим.\n— Фикримизнинг бир жойдан чиқишини сезмаганимда, бу гапларимни дастурхон қилиб ўтирмасдим, — деди у. — Буни юз-кўзингиз айтиб турибди. Кўпни кўрган одамман, ахир. Сиздан бошқа бўлса, аллақачон жуфтагини ростлаб қоларди. Тўғрими? Аёл зоти — ажойиб ҳилқат, менеер. Дунёга жар солмаса ҳам, дунё аёллар қўлида. Улар бўлмаганида, музейимизнинг ҳам бўм-бўш иморатдан фарқи қолмасди. Бу ердаги жамики гўзал сувратлар, ҳайкаллар мусаввирларни қачонлардир ошиғу беқарор қилган аёлларга атаб яратилган.\n— Шак-шубҳа йўқ, — дедим ройишлик билан.\nМен энди шамсиямга эмас, гардеробчининг ўта жиддий қиёфа касб этган юз-кўзига тикилиб турардим.\n— Биласизми, мен хотинимни нима учун бошимга кўтараман? — деб хитоб қилди у. — У мени ҳозиргача еру кўкка ишонмагани учун. Мени! Мен эса, менеер, оддий одамман.\nМен тилга кирдим:\n— Ажойиб суҳбатингизга шерик қилганингиздан ғоят мамнунман. Энди мени маъзур тутинг ва омон бўлинг.\nМен эшик томон юрдим ва бирдан қўлларимни ҳавода силкитган киши бўлиб, ортимга бурилдим:\n— Шошганимни қаранг. Шамсиямни эсдан чиқаришимга сал қопти.\nНегаки, менер, мен бор-йўғи бир оддий одамман-да.\n← Аввалги Аввалги Илҳом Алиев: “Дунё озарбайжонлари тарихий ватанидан узилмаслиги керак”\nКейинги → Кейинги: Симон Кармиггелт. Қайиқ (ҳикоя)


амалга оширишда Навоий вилояти ҳокимлиги, Адлия вазирлиги ҳамда Ўзбекистоннинг хориждаги элчихоналари яқиндан ёрдам берди.Жонибек сафардан ... ўрганди. 2018 йилда у маҳбусларнинг қариндошларини топиш илинжида Ўзбекистонга келди. Тошкент шаҳри, Бухоро, Қашқадарё, Самарқанд вилоятларида ...\nГидрометерология маркази янги ҳафтада Ўзбекистонда кутилаётган об-ҳаво маълумотини эълон қилди. 26-27 февралда Ўзбекистон ҳудудига Волгабўйи районлари (Астрахань) устида шаклланган ... устида шаклланган нам ва совуқ ҳаво оқимлари киради. 26-27 февралда Ўзбекистон бўйича вақти-вақти билан ёғингарчилик (ёмғир, қор), айрим жойларда ...\n(Тошкент, Самарқанд, Жиззах, Сирдарё вилоятлари бўйича) ёмғир ёғади. Ўзбекистоннинг қолган ҳудудларида об-ҳаво ёғингарчиликсиз бўлади. Ҳарорат ... шамолнинг тезлиги секундига 15-20 метргача кучаяди. Якшанба куни Ўзбекистон ҳудудига Туркманистон томондан яна илиқ ва нам ҳаво оқими киради. ...\nгидрометерология маркази 21 февраль куни Ўзбекистонда кутиладиган об-ҳаво маълумотини эълон қилди. Тошкент шаҳрида ҳаво ўзгариб туради, ёғингарчилик кутилмайди. Шарқий шамол йўналишини ...\nПрезидентлар музокаралар натижаларидан мамнун бўлишди\nякунида Ўзбекистон президенти Шавкат Мирзиёев ва Туркия президенти Режеп Таййип Эрдоған Стратегик ҳамкорлик кенгашининг биринчи йиғилиши натижалари тўғрисида ... воситалари вакиллари учун ўтказилган брифингда Режеп Таййип Эрдоған Ўзбекистон Президенти ташрифидан мамнун эканини билдирди. – Илмлари, ижодлари ...\nШавкат Мирзиёев Эрдоғанни Ўзбекистонга таклиф қилди\nшаҳрида 19 февраль куни Олий даражадаги Ўзбекистон –Туркия стратегик ҳамкорлик кенгашининг биринчи йиғилиши бўлиб ўтди. Бу ҳақда президент матбуот хизмати хабар берди. Бу кенгаш икки ... Қўшма баёнотига мувофиқ тузилган. Кенгаш ўз фаолиятини Ўзбекистон ва Туркия Президентлари ҳамраислигида олиб боради. Сиёсат, хавфсизлик ...\n«24.kg» нашри хабар берди. Қирғизистон давлат чегара хизмати эса Ўзбекистон томони уларни ортга қайтариб юборганини маълум қилган. Ҳодиса ...\nGlobal Index мобил ва симли интернет тезлиги бўйича рейтингда Ўзбекистон тўрт поғонага юқорилади. Интернет тезлиги бўйича умумий рейтингида ... тўрт поғонага юқорилади. Интернет тезлиги бўйича умумий рейтингида Ўзбекистон ҳозирги кунда 104-поғонани эгаллаб турибди ва ўтган йилнинг ...\nфевраль ҳолатига кўра Ўзбекистоннинг доимий аҳолиси сони 34 002 410 кишини ташкил этди. Бу ҳақда Давлат статистика қўмитаси сайтида маълум қилинди. Ўзбекистон аҳолисининг ... киши вафот этди. Республикага 23 570 киши кўчиб келди, 24 679 киши Ўзбекистонни тарк этди. Эслатиб ўтамиз, 2020 йил 1 январь ҳолатида юртимиз ...


Kutubxona - Rustambek Shamsutdinov. Butovo mahbuslari nega qatl qilindi? / Kiril\nSiz shu sahifadasiz: Rustambek Shamsutdinov. Butovo mahbuslari nega qatl qilindi? / Kiril\nМуаллиф Рустамбек Шамсутдинов\nАсар номи Бутово маҳбуслари нега қатл қилинди?\n- Рустамбек Шамсутдинов\n«Ўзбекистон адабиёти ва санъати» газетасининг 2004 йил 40-сонидан олинди\nБутово маҳбуслари нега қатл қилинди?\nКимлар сургун қилинган, кимлар лагерларга юборилган, кимлар отилган, кимлар қамоқхоналарда, меҳнат лагерларида, сургун жойларида, уруш жанггоҳларида ўлиб кетган - бу каби саволларга аниқ, тўла-тўкис жавоб топиш вақти аллақачон келди. «Катта террор» авжига минган 1937 йил 1 октябрдаги маълумотда СССР Ички Ишлар Xалқ комиссарлиги лагерларида 1-қисм бўйича 20954, 2-қисм бўйича 3275, 3-қисм бўйича 21579, яъни жами 45868 ўзбек маҳбуслари қамоқ жазосини ўтаётган эди. Уларнинг 2643 нафари Байкал-Амур лагерида, 1923 нафари Волга-Москва канали қурилиши - Дмитров лагерида, 1554 нафари Углич-Рибинск қурилиши бўлаётган Волга лагерида, 1673 нафари Оқденгиз-Болтиқ лагерида, 687 нафари Коми АССРдаги Ухтим лагерида, 543 нафари Молдова АССРдаги Темниково лагерида, 2247 нафари Владивосток лагерида, 643 нафари Новосибирск лагерида, 3029 нафари Тошкентдаги Ўрта Осиё лагерида эди.\nҲужжатларга кўра 2-қисм бўйича ўзбеклардан 854 киши Қарағанда лагерида, 23 киши Нарилскда, 1199 нафари Вяземскда, 69 киши Калугада, 250 нафари Сталин станцияси лагерида, 96 нафари Жанубий-Шарқий Гавана лагерида, 47 нафари Подолск аеродроми лагерида, 70 нафари Самара лагерида, 655 нафари Шимолий-Шарқий лагерида, жами 3275 ўзбек борлиги таъкидланган.\n1937-1938 йилларда ана шу лагерлардаги ўзбек маҳбусларидан бир қисми қайтадан қатағон қилиниб, олий жазо - отувга ҳукм қилинган ва махсус қатлгоҳларда отилиб, кўмиб юборилган.\nУшбу сатрлар муаллифи «Мерос» халқаро илмий-амалий экспедицияси хайрия жамғармаси йўлланмаси билан Россия Федерацияси Федерал Xавфсизлик Xизмати Марказий архиви, унинг Москва области бошқармаси архиви, Марказий Давлат архивида, «ГУЛАГдаги ижод ва турмуш» музейида ва жамиятда бўлиб, тегишли ҳужжат ва материаллар билан яқиндан танишди ва Ваганков, Бутово қатлгоҳларида отилиб, ўша жойларга кўмиб юборилган ўзбеклардан 60 нафарини аниқлади.\nАгдаров Исоқ Иброҳимович, 1886 йили Бухоро шаҳрида туғилган, ўзбек, партиясиз, маълумоти - ўрта, Ўзбекистон ССР саноат кооперацияси вакили, Москва шаҳри, Светной Булвар, 16/31-уйда яшаган. 1932 йил 1 декабрда ҳибсга олинган, отилган, 1970 йил 14 майда реабилитация қилинган.\nАбдурашитов Мунаввар Қори, 1878 йили Тошкент шаҳрида туғилган, ўзбек, партиясиз, маълумоти - олий, адабиётчи, Тошкент шаҳрининг Шайхонтоҳур даҳаси, Дархон маҳалласи, 17-уйда яшаган. 1929 йил 6 ноябрда қамоққа олинган, 1931 йили отилган.\nШирахмедов Нажмиддин, 1900 йили Тошкент шаҳрида туғилган, ўзбек, маълумоти - қуйи, машғулоти аниқ эмас, Тошкент шаҳри, Бешёғоч даҳаси, Машраб маҳалласида яшаган. 1929 йил 11 ноябрда ҳибсга олинган.\nТиллахонов Салимхон, 1890 йили Тошкент шаҳрида туғилган, ўзбек, партиясиз, маълумоти - тугалланмаган олий, «плодовинсоюз» инструктори, Тошкентнинг Девонбоши маҳалласида яшаган, 1929 йил 6 ноябрда қамоққа олинган.\nМаҳсудов Тангриқул Xожи, 1900 йили Тошкент шаҳрида туғилган, ўзбек, партиясиз, маълумоти - ўрта, рабфакда курс мудири. Тошкент шаҳрида яшаган. 1929 йил 6 ноябрда қамоққа олинган.\nБурнашев Xаниф Xасанович, 1900 йили Наманган шаҳрида туғилган, татар, ВКП(б) аъзоси, маълумоти - тугалланмаган олий, СССР деҳқончилик халқ комиссарлигининг режа-молиявий бўлими бошлиғи, Москва шаҳрининг Серафимович кўчаси 2-уйда (ҳукумат уйида) 320-квартирада яшаган. 1937 йил 25 июнда қамоққа олинган. СССР Олий Суди Ҳарбий Коллегияси томонидан 1937 йил 2 ноябрда аксилинқилобий террорчи ташкилотда иштирок этганликда айбланиб, отувга ҳукм қилинган. 1938 йил 22 мартда отилган.\nҚахоров Абдуразоқ Қахорович, 1895 йили Қўқон шаҳрида туғилган, ўзбек, партиясиз, маълумоти тугалланмаган олий, сув оқими қурулиши трестида электрик, Москвада Страстный булвар, 10-уй, 23-квартирада яшаган. 1938 йил 13 февралда қамоққа олинган. СССР Олий Суди Ҳарбий Коллегияси 1938 йил 8 апрелда жосуслик айби бўйича отувга ҳукм этган, 1938 йил 8 апрелда отилган.\nХўжаев Файзулла Убайдуллаевич, 1896 йили Эски Бухорода туғилган, ўзбек, савдогар оиласидан, ВКП(б) аъзоси, маълумоти қуйи, Ўзбекистон ССР Xалқ Комиссарлари Совети раиси, Тошкент шаҳри, Лермонтов кўчаси, 9-уйда яшаган. 1937 йил 9 июлда қамоққа олинган. СССР Олий Суди Ҳарбий Коллегияси 1938 йил 13 мартда аксилинқилобий террорчи ташкилотида иштирок этган, деган айб бўйича отувга ҳукм этган. 1938 йил 15 мартда отилган.\nБу тўртала ватандошимиз Москвадаги қатлгоҳ - «Бутово полигони»да кафансиз ётибдилар.\n1931 йил 15 июнда ВКП(б) Марказий Комитети Волга ва Москва дарёларининг қўшилишини таъминловчи канал қуриш тўғрисида қарор қабул қилади. Бу вақт бутун мамлакатда колхозлаштириш, қулоқ қилиш ва сургун қилиш сиёсий кампанияси авж олаётган эди. Бу бўлажак канал пойтахт учун зарур бўлган миқдордаги сувни келтириши керак эди. Канал қурилиши пойтахтга яқин Дмитров шаҳридан бошқарилган. ОГПУнинг 1932 йил 14 сентябрдаги буйруғи билан Дмитров лагери яратилди. Тез орада бу лагерга Оқденгиз - Болтиқ, Балахнин лагерларидан, Ўрта Осиё меҳнат тузатув лагеридан ва бошқа лагердан маҳбуслар келтирилади.\nМамлакатдаги лагернинг энг каттаси Дмитлаг эди. Бу ерда 1933 йили бир миллион икки юз минг маҳбус жамлаган. Москва - Волга каналининг узунлиги 128 километр бўлган. Каналдан ташқари 11 шлюз, 7 плотина ва гидростанциялар қурилган. Вербилокдан Волгага, катта Волгадан Дмитров шаҳригача темир йўли қурилган. Оғир жисмоний меҳнатдан, очликдан кўплаб маҳбуслар ўлиб кетган. Қочиб кетганлар кўп бўлган, ушлаб олинганларга янги муддат ёки отув жазоси берилган. Ниҳоят, 1937 йили юз минглаб одамлар қурбони эвазига қурилган Москва - Волга канали «Иккинчи беш йилликнинг буюк қурилиши» сифатида ишга тушади. Ўша йилнинг 8 августидан Москва ёнидаги Бутово ва Коммунарка «махсус объект»ларида оммавий отувлар бошланади.\n1937 йил 1 октябрда, яъни канал қурилиши тугаллангандан сўнг Дмитлагда 1923 нафар ўзбек бўлган. Демак, унгача ўзбеклар сони кўп бўлган, бир қисми очликдан, оғир меҳнатдан ўлиб кетган. Маҳбуслардан ташқари Москва - Волга канали қурилишига ўз ихтиёри билан ўзбекларнинг катта гуруҳи келган. Аммо уларнинг қисмати, тақдири не кечган - маълум эмас. Дмитлагдагилардан 20761 киши 1937 - 1938 йилларда отилиб Бутово полигонига кўмилган. Улардан 51 нафари ўзбекистонлик бўлгани, қисқача таржимаи ҳоли, айблов ишлари, Дмитлагда қамоқ жазосини ўтагани, бу жойда қайта қамоққа олиниб отилгани каби ҳужжатлар Россия Федерацияси Давлат архивида, Федерал Xавфсизлик хизмати Марказий архиви ва унинг Москва бўлимида сақланмоқда. Дмитров лагеридаги ўзбек маҳбусларидан отилган 51 юртдошимиз ҳақида қисқача маълумотлар келтирамиз. Уларнинг ҳаёт йўли, қисмати, авлод-аждодлари, яқинлари ҳақида маълумотлар, материаллар тўплаб уларни китоб ҳолига келтириш ниятидамиз. Шу боис қуйидаги қатағон қурбонларининг уруғ-аймоғи, оила аъзолари, бу шаҳид кетганлар ҳақида сақланиб қолган ҳужжат, эсдалик, сурат ва бошқа материалларга эга бўлсалар, уларни Андижондаги «Мерос» илмий-амалий халқаро экспедиция жамғармасига (Андижон Шаҳри, Навоий кўчаси, 37-уй, тел: 24-24-57) хабар қилишларини илтимос қиламиз.\nАбдуқодиров Султон, 1896 йили Тошкент шаҳрида туғилган, ўзбек, ўрта ҳол деҳқон оиласидан, партиясиз, саводсиз, ёлланма этикдўз. Тошкент шаҳри, Октябр раёни, Октябр кўчаси 2-уйда яшаган. 5 йил муддатга меҳнат тузатув лагерига ҳукм этилган, жазони Дмитров меҳнат тузатув лагерида (бундан сўнг Дмитлаг деб ёзилади - Р.Ш.) ёғоч тайёрлов участкасида умумий ишларда ўтказган, 1938 йил 20 мартда Дмитлагда қамоққа олинган, 1938 йил 20 майда СССР НКВД (Ички ишлар Xалқ Комиссарлиги) Москва области ички ишлар бошқармаси ҳузуридаги «учлик» аксилинқилобий тарғиботи учун олий жазо - отувга ҳукм қилган. Ҳукм 1938 йил 27 мартда ижро этилган.\nАбдуллаев Болбек, 1896 йили Яваш қишлоғи, Джавий (ҳужжатда шундай берилган - Р.Ш.) раёнида, Орол шаҳрида туғилган, ўзбек, партиясиз, деҳқон оиласидан, маълумоти - қуйи, собиқ мулла. 1934 йили қамоққа олинган, жазони Дмитлагда қора ишчи бўлиб ўтаган. Шу ерда 1938 йил 9 февралда ҳибсга олинган. 1938 йил 19 февралда маҳбуслар орасида аксилинқилобий тарғибот олиб борганликда айбланиб олий жазо - отувга ҳукм қилинган, ҳукм 1938 йил 21 февралда ижро этилган.\nАбдуллаев Файзи, 1899 йили Шаҳрисабз раён Чоримор қишлоғида туғилган, ўзбек, деҳқон, қулоқ оиласидан, партиясиз, чаласавод, Файзулла Xўжаев номидаги колхоз раиси. 1935 йили 8 йилга меҳнат тузатув лагерига ҳукм қилинган, жазони Дмитлагда, Волга участкасида умумий ишларда меҳнат қилиб ўтаган, 1938 йил 22 мартда шу ерда қамоққа олинган. Маҳбуслар орасида аксилинқилобий фаолият олиб борганликда, «халқ душманлари»ни мақтаганликда айбланиб олий жазо - отувга ҳукм этилган, ҳукм 1938 йил 20 июнда ижро этилган.\nАбдурразоқ Xўжаев Сайдулла хўжа, 1889 йили Поп раёни (ҳужжатда полганский раён деб ёзилган - Р.Ш.) Оқтепа қишлоғида туғилган, тожик, қулоқ савдогар оиласидан, партиясиз, якка хўжа, деҳқончилик қилган. Поп раёни, Оқтепа қишлоғида яшаган. 1937 йил 10 йилга меҳнат тузатув лагерига ҳукм этилган, жазони Дмитлагда, Xимкин раёни Сходненский участкасида ер қазиш, аравакашлик билан машғул бўлиб ўтаган. 1937 йил 3 ноябрда Дмитлагда қамоққа олинган. Советларга қарши тарғибот олиб борганликда айбланиб олий жазо - отувга ҳукм қилинган, ҳукм 1937 йил 2 декабрда ижро этилган.\nАмиров Бектемир, 1914 йил Пораган қишлоғида туғилган, ўзбек, ўртаҳол деҳқон оиласидан, партиясиз, чаласаводли, машғулоти аниқ эмас, 1933 йили 8 йилга меҳнат тузатув лагерига ҳукм этилган, жазони Дмитлагда, Xимкин раёни Николский участкасида умумий ишда ўтаган, 1938 йил 27 январда Дмитлагда ҳибсга олинган. Аксилинқилобий фаолиятда айбланиб отувга ҳукм этилган, ҳукм 1938 йил 5 февралда ижро этилган.\nАшуров Райм, 1902 йил Қорадарё раёни Мундичи қишлоғида туғилган, ўзбек, деҳқон, қулоқ оиласидан, 1927 йилдан ЎзКП(б) аъзоси, чаласавод. «Охунбобоев» колхози раиси, Қорадарё раён, Қорадарё қишлоғида яшаган, 1932 йил 10 йилга меҳнат тузатув лагерига ҳукм этилган, жазони Дмитлагда Волга раёни 2-участкасида ўтаган, инвалид сифатида вақтинча меҳнатга лаёқацизлар командасида турган, 1937 йил 15 ноябрда Дмитлагда қамоққа олинган, антисовет тарғиботида айбланиб отувга ҳукм этилган.\nБобожонов Жуманазар, 1903 йил Xонқа раёни Саучен қишлоғида туғилган, ўзбек, деҳқон, қулоқ оиласидан, партиясиз, ўзи ўқиб саводини чиқарган, Саучен қишлоғида яшаган. 1932 йили 10 йил меҳнат тузатув лагерига ҳукм этилган, Дмитлагда «Техника» шаҳарчасида дневалник бўлиб яшаган, 1938 йил 31 мартда қамоққа олинган, аксилинқилобий тарғиботда айбланиб отувга ҳукм этилган.\nБотиров Зиёд, (ҳужжатда Ботиров Зият ёзилган - Р.Ш.) 1905 йил Оқдарё раёни Таряк қишлоғида туғилган, ўзбек, қулоқ, савдогар оиладан, партиясиз, саводсиз, Теряк қишлоғида яшаган. 1935 йил 6 йилга меҳнат тузатув лагерига ҳукм этилган, жазони Дмитлагда «Техника» участкасида умумий ишларда ўтаган, 1938 йил 9 апрелда қамоққа олинган. Аксилинқилобий фаолиятда айбланиб отувга ҳукм этилган, ҳукм 1938 йил 20 июнда ижро этилган.\nБердиев Мулла Xарун, 1893 йил Ургут раёни Ғиждувон қишлоғида туғилган, ўзбек, деҳқон, қулоқ оиладан, партиясиз, маълумоти қуйи, Ғиждувон қишлоқ Совети Калинин номли колхоз аъзоси, Ғиждувон қишлоғида яшаган, 1931 йил 10 йилга меҳнат тузатув лагерига ҳукм этилган, жазони Дмитлагда ўтаган, бу ерда «Омутия» участкасида умумий ишларда ишлаган. 1938 йил 28 февралда қамоққа олинган, аксилинқилобий тарғиботда айбланиб отувга ҳукм этилган, ҳукм 1938 йил 10 мартда ижро этилган.\nВоҳидов Ваҳобжон, 1897 йил Балиқчи раён Чинобод қишлоғида туғилган, ўзбек, деҳқон, қулоқ оиласидан, партиясиз, чаласавод, деҳқончилик билан шуғулланган, Чинобод қишлоғида яшаган. 1934 йил 8 йилга меҳнат тузатув лагерига ҳукм қилинган, жазони Дмитлагда, Механика заводи участкасида умумий ишларда ўтаган. 1938 йил 30 январда қамоққа олинган, аксилинқилобий тароцкийчи тарғибот олиб борганликда айбланиб отувга ҳукм қилинган, ҳукм 1938 йил 5 февралда ижро этилган.\nСулаймонов Шайди, 1904 йил Ворошилов раёни (ҳозирги Қўрғонтепа раёни - Р.Ш.) Абдуллабий қишлоғида туғилган ва яшаган, 1934 йили 6 йилга меҳнат тузатув лагерига ҳукм қилинган, Дмитлагда «Техника» участкасида умумий ишларда меҳнат қилган, 1938 йил 4 апрелда ҳибсга олинган, маҳбуслар орасида антисовет тарғиботи олиб борганликда, совет ҳукуматини дискредитация қилганликда, «халқ душманлари»ни мақтаганликда айбланиб отувга ҳукм қилинган, ҳукм 1938 йил 23 июнда ижро этилган.\nСултонов Ваҳоб, 1905 йили Юқори Чирчиқ раёни Тўйтепа қишлоғида туғилган, қозоқ, собиқ ВКП(б) аъзоси, маълумоти ўрта, 1936 йил қамоққа олинган, жазони Дмитлагда ўтаган, 1937 йил 21 ноябрда қамоққа олинган, аксилинқилобий ташвиқотда айбланиб, отувга ҳукм қилинган, ҳукм 1937 йил 3 декабрда ижро этилган.\nХожибердиев Эгамберди, 1896 йил Қувадаги Извошбоши қишлоғида туғилган, ўзбек, савдогар оиласидан, партиясиз, маълумоти қуйи, колхозда қассоб бўлиб ишлаган, Шўрин қишлоқ советида яшаган, 10 йил меҳнат тузатув лагерига ҳукм этилган, жазони Дмитлагда Волга раёни 2-участкада қора ишчи бўлиб ўтаган, 1938 йил 1 мартда ҳибсга олинган, маҳбуслар орасида аксилинқилобий тарғибот олиб борганликда айбланиб, отувга ҳукм қилинган, ҳукм 1938 йили 20 июнда ижро этилган.\nОймуҳаммедов Махари, 1882 йили Тошкент раёни, Дўрмон қишлоғида туғилган, қозоқ, партиясиз, савдогар оиласидан, чаласавод, 1932 йили қамоққа олинган, жазони Дмитлагда ўтказган, 1938 йили 17 январда ҳибсга олинган, 1938 йил 26 январда аксилинқилобий тарғибот олиб борганликда айбланиб отувга ҳукм қилинган, ҳукм 1938 йил 31 январда ижро этилган.\nБозоров Турсун, 1899 йили Бешкент раёнидаги (Қашқадарё вилояти) Ғубдун қишлоғида туғилган, ўзбек, деҳқон оиласидан, партиясиз, саводсиз, машғулоти аниқ бўлмаган. Ғубдун қишлоғида яшаган. 1935 йил қамоққа олинган, қамоқ жазосини Дмитлагда ўтаган, шу жойда 1938 йил 17 февралда қамоққа олинган. Аксилинқилобий тарғибот олиб борганликда айбланиб, 1938 йил 25 февралда отувга ҳукм этилган, ҳукм 1938 йил 28 февралда ижро этилган.\nДавлатов Қурбон, 1908 йил Гурунчмозор (ҳужжатда Казыл-мазыр - Р.Ш.) раёнида деҳқон оиласида туғилган, ўзбек, партиясиз, саводсиз, қамоқ жазосини Дмитлагда ўтаган. 1938 йил 15 январда ҳибсга олинган. Маҳбуслар орасида аксилинқилобий тарғибот олиб борганлиги учун 1938 йил 26 январда отувга ҳукм қилинган, ҳукм 1938 йил 31 январда ижро этилган.\nДониёров Маҳмуд, 1904 йили Денов раёнидаги Ҳасанкапа қишлоғида туғилган, ўзбек, ўзига тўқ деҳқон оиласидан, партиясиз, саводсиз, «Дендар чура» (ҳужжатда шундай берилган - Р.Ш.) колхози аъзоси, туғилган жойида яшаган, 1934 йили 8 йилга меҳнат тузатув лагерига ҳукм этилган, жазони Дмитлагда ўтаган, 1938 йил 9 апрелда ҳибсга олинган, маҳбуслар орасида аксилинқилобий тарғиботда айбланиб отувга ҳукм қилинган, ҳукм 1938 йил 23 июнда ижро этилган.\nЖумаев Ҳамдам, 1915 йили Қудаш (ҳужжатда Кабан - Р.Ш.) раёни Маймаман қишлоғида деҳқон оиласида туғилган, ўзбек, партиясиз, саводсиз. Қудаш раёни Маймаман қишлоғида яшаган. 1933 йил 25 декабрда 8 йил меҳнат тузатув лагерига ҳукм этилган, жазони Дмитлагда ўтаган. 1938 йил 17 мартда маҳбуслар орасида аксилинқилобий тарғибот олиб борганликда айбланиб отувга ҳукм этилган. Ҳукм 1938 йил 27 мартда ижро қилинган.\nИсаев Ражаб, 1900 йил Xоразмнинг Сахкён қишлоғида деҳқон оиласида туғилган, ўзбек, партиясиз, маълумоти қуйи, колхозчи, шу қишлоқда яшаган. 1936 йили 10 йилга меҳнат тузатув лагерига ҳукм этилган, қамоқ жазосини Дмитлагда ўтаган, 1938 йил 1 февралда ҳибсга олинган, советларга қарши тарғибот олиб борганликда айбланиб отувга ҳукм қилинган, ҳукм 1938 йил 17 февралда ижро этилган.\nИсматов Файзи, 1912 йили Бухородаги Xаргўш қишлоғида деҳқон оиласида туғилган, ўзбек, партиясиз, маълумоти қуйи, Каримов номли колхозда ишлаган. Xаргўш қишлоғида яшаган, 1934 йили 8 йил меҳнат тузатув лагерига ҳукм этилган, қамоқ жазосини Дмитлагда ўтаган. Маҳбуслар орасида аксилинқилобий тарғибот олиб борганликда айбланиб отувга ҳукм этилган. Ҳукм 1938 йил 23 июнда ижро қилинган.\nИшбоев (Эшбоев бўлса керак - Р.Ш.) Мамур, 1910 йили Булунғур раёни Қорақурсан қишлоғида туғилган, ўзбек, деҳқон оиласидан, партиясиз, маълумоти қуйи, ўз хўжалигида ишлаган. 1931 йил 10 йил муддатга қамоқ жазосига ҳукм этилган, жазони Дмитлагда ўтаган, 1938 йил 17 январда ҳибсга олинган. Аксилинқилобий тарғибот олиб борганликда айбланиб отувга ҳукм этилган. Ҳукм 1938 йил 31 январда ижро этилган.\nКаримов Куръаз, (ҳужжатда шундай - Р.Ш.) 1908 йили Xонқа раёнида туғилган, ўзбек, қулоқлар оиласидан, партиясиз, чаласавод, колхоздаги умумий ишларда машғул бўлган, Xонқа раёни Кўниз қишлоқ советида яшаган, 1934 йил 5 йилга меҳнат тузатув лагерига ҳукм этилган, жазони Дмитлагда Волга участкасидаги умумий ишларда ўтаган, 1938 йил 11 февралда қамоққа олинган, аксилинқилобий ташвиқотда айбланиб отувга ҳукм этилган, ҳукм 1938 йил 26 февралда ижро этилган.\nМатёқубов Самандар, 1901 йили Xонқа раён Кулон-қорабоғ қишлоғида деҳқон оиласида туғилган, партиясиз, саводсиз, колхозда чўпонлик қилган, Кулон-қорабоғ қишлоғида яшаган, 1934 йили 8 йил меҳнат тузатув лагерига ҳукм этилган, жазони Дмитлагда ўтаган. 1938 йил 4 февралда қамоққа олинган. Маҳбуслар орасида аксилинқилобий тарғибот олиб борганликда айбланиб отувга ҳукм этилган, ҳукм 1938 йил 17 февралда ижро қилинган.\nИргашев (Эргашев - Р.Ш.) Ҳожибек, 1912 йили Зомин раёни Урал қишлоғида бой оиласида туғилган, ўзбек, партиясиз, чаласавод, ўз хўжалигида деҳқончилик қилган, туғилган жойида яшаган, 1934 йил 8 йилга меҳнат тузатув лагерига ҳукм этилган, жазони Дмитлагда ўтаган, 1938 йил 5 июнда ҳибсга олинган, муттасил аксилинқилобий тарғибот ва ташвиқот олиб борганликда айбланиб, 1938 йил 5 июнда отувга ҳукм этилган, ҳукм 1938 йил 23 июнда ижро этилган.\nИсомиддинов (Исаметдинов ёзилган ҳужжатларда - Р.Ш.) Бурхон, 1910 йили Фарғона раёни Илма қишлоғида туғилган, қулоқ, ҳуқуқдан махрум қилинганнинг ўғли, тожик, партиясиз, саводсиз, машғулоти аниқ эмас, туғилган жойида яшаган. 1934 йили 8 йилга меҳнат тузатув лагерига ҳукм этилган, жазони Дмитлагда ўтаган. 1938 йил 9 апрелда ҳибсга олинган. Маҳбуслар орасида троцкийчи - фашистик тарғибот олиб борганликда айбланиб отувга ҳукм этилган, ҳукм 1938 йил 23 июнда ижро этилган.\nИсомов Оташ, 1908 йил Xўжаобод раён Найман қишлоғида йирик қулоқ оиласида туғилган, ўзбек, партиясиз, саводсиз, ўз хўжалигида меҳнат қилган, туғилган жойида яшаган. 1934 йили меҳнат тузатув лагерига 8 йилга ҳукм этилган, маҳбусликни Дмитлагда ўтаган, 1938 йил 10 апрелда қамоққа олинган, «троцкийчилар - Риков, Бухарин, Ягода, миллатчи Xўжаев ва бошқаларни» ҳимоя қилганликда айбланиб отувга ҳукм этилган, ҳукм 1938 йил 20 июнда ижро этилган.\nИсмоилов Авазмат, 1894 йили Xонқа раёнида ўрта ҳол деҳқон оиласида туғилган, ўзбек, партиясиз, маълумоти қуйи (1927 йили имомлик қилган). Шунингдек «қўпорувчилик мақсадида» колхозда ишлаган. 1935 йили 10 йил муддатга меҳнат тузатув легарига ҳукм қилинган. Маҳбусликни Дмитлагда ўтаган. 1937 йил 7 октябрда ҳибсга олинган, маҳбуслар орасида аксилинқилобий тарғибот олиб борганликда айбланиб отувга ҳукм этилган, ҳукм 1937 йил 16 ноябрда ижро этилган.\nҚобилов Турғунбой, 1885 йили Избоскан раёнидаги Қўқон қишлоқда деҳқон оиласида туғилган, ўзбек, партиясиз, маълумоти ўрта, мулла, туғилган жойида яшаган. 1934 йили 5 йил муддат билан меҳнат тузатув легарига ҳукм этилган, жазони Дмитлагда ўтаган. 1938 йил 22 январда қамоққа олинган. Подшо давридаги ҳаётни мақтаб советларга қарши муттасил тарғибот олиб борганликда айбланиб отувга ҳукм этилган, ҳукм 1938 йил 31 январда ижро этилган.\nҚораев Саидали, 1912 йил Термиз раёнидаги Мазуробод қишлоғида деҳқон, қулоқ оиласида туғилган, ўзбек, партиясиз, саводсиз, деҳқон, якка хўжалик, туғилган жойида яшаган. 1935 йили 5 йилга меҳнат тузатув лагерига ҳукм этилган, жазони Дмитлагда ўтаган, 1938 йил 10 апрелда ҳибсга олинган. Мавжуд тузумга қарши тарғибот олиб борганликда, капиталистик мамлакатлардаги, хусусан Афғонистондаги ҳаётни мақтаганликда айбланиб отувга ҳукм этилган, ҳукм 1938 йил 23 июнда ижро этилган.\nМаманазаров Эрбан (Ирув), 1898 йили Фориш раёни Устухан қишлоғида туғилган, ўзбек, деҳқон, қулоқ оиласидан, партиясиз, маълумоти қуйи, «Бедняк» колхозида қора ишчи бўлиб ишлаган. 1935 йили 5 йилга меҳнат тузатув лагерига ҳукм қилинган, жазони Дмитлагда ўтаган. 1937 йил 23 сентябрда қамоққа олинган. 1937 йил 23 сентябрда советларга қарши тарғибот (айниқса, миллатлар орасида) олиб борганликда ва баракда намоз ўқишни ташкил қилганликда айбланиб, отувга ҳукм қилинган, ҳукм 1937 йил 26 сентябрда ижро ижро этилган.\nМаматов Йўлдош, 1913 йил Беҳбудий раёни Кивон қишлоғида туғилган, ўзбек, деҳқон-қулоқ оиласидан, партиясиз, чаласавод, ўз хўжалигида банд бўлган. 1934 йили 10 йилга меҳнат тузатув лагерига ҳукм этилган, жазони Дмитлагда ўтаган, 1938 йил 21 февралда қамоққа олинган, партия сиёсатини обрўсизлантиришда, аксилинқилобий ташвиқот олиб борганликда, ҳукумат аъзоларидан ўч олишдан иборат зарарли гаплар айтганликда айбланиб отувга ҳукм қилинган, ҳукм 1938 йил 8 мартда ижро этилган.\nМарасулев Абдурасул, 1902 йил Фарғона области Молотов раёни Сарқўрғон қишлоғида туғилган, ўзбек, деҳқон-қулоқ оиласидан, саводсиз, партиясиз, ўз хўжалигида деҳқончилик қилган, туғилган жойида яшаган. 1932 йили 10 йилга меҳнат тузатув лагерига ҳукм қилинган, жазони Дмитлагда ўтаган. 1937 йил 30 ноябрда қамоққа олинган, аксилинқилобий тарғибот олиб борганликда айбланиб отувга ҳукм қилинган, ҳукм 1937 йил 8 декабрда ижро этилган.\nХолметов Темирқул, 1907 йили Афғонистоннинг Жулга қишлоғида туғилган, камбағал деҳқон оиласидан, саводсиз, партиясиз, қишлоқ хўжалигида пахтачиликда ишлаган, 1933 йили 10 йилга меҳнат тузатув лагерига ҳукм этилган, жазони Дмитлагда ўтаган. 1938 йил 16 январда қамоққа олинган. Партия доҳийсига нисбатан душманлик фикрида бўлганликда, стахановчилик ҳаракатига бўҳтон қилганликда айбланиб, олий жазо - отувга ҳукм қилинган. Ҳукм 1938 йил 5 февралда ижро этилган.\nНиёзов Остан, 1891 йили Қоракўл тумани Кул-Човдир овулида деҳқон оиласида туғилган, ўзбек, партиясиз, маълумоциз. 1936 йили 5 йилга меҳнат тузатув лагерига ҳукм этилган, жазони Дмитлагда меҳнат қилиб ўтаган, 1938 йил 27 мартда қамоққа олинган. 1938 йил 5 июнда аксилинқилобий тарғибот олиб борганликда айбланиб, олий жазо - отувга ҳукм қилинган. Ҳукм 1938 йил 23 июнда ижро этилган.\nХўжақулов Араббой, 1899 йили Косон тумани Аюнжангил қишлоғида туғилган, ўзбек, қулоқлар оиласидан, партиясиз, саводсиз, машғулоти ва турар жойи ҳам аниқ эмас. 1934 йили 8 йилга меҳнат тузатув лагерига ҳукм этилган. Жазони Дмитлагда водопровод станцияси қурилишида қора ишчи бўлиб ўтаган. 1938 йил 25 февралда антисовет ташвиқотида, шўро ҳукуматига туҳмат қилганликда айбланиб олий жазо - отувга ҳукм қилинган. Ҳукм 1938 йил 28 февралда ижро этилган.\nХолбеков Сантар (Абдусаттар), 1897 йили Зеленский раёни (ҳозирги Асака раёни - Р.Ш.) Қурама қишлоғида деҳқон оиласида туғилган, ўзбек. 8 йилга меҳнат тузатув лагерига ҳукм этилган. Жазони Дмитлагда ўтаган, 1938 йил 12 мартда қамоққа олинган. 1938 йил 19 мартда махбуслар орасида совет ҳукуматини дискредитация қилганликда «бандит-троцкийчилар»ни мақтаганликда айбланиб, олий жазо - отувга ҳукм қилинган. Ҳукм 1938 йил 25 мартда ижро этилган.\nХўжанов Xушназар, (ҳужжатда Xаджанов Xашназар - Р.Ш.) 1891 йили Оқдарё тумани Кане - Каракиз қишлоғида деҳқон қулоқ оиласида туғилган, ўзбек, партиясиз, чаласавод, колхозда кетмончи, Самарқанд шаҳрида яшаган. 1935 йили 10 йилга меҳнат тузатув лагерига ҳукм қилинган. Жазони Дмитлагда ўтаган. 1938 йил 2 февралда маҳбуслар орасида муттасил аксилинқилобий тарғибот олиб борганликда айбланиб, олий жазо - отувга ҳукм қилинган. Ҳукм 1938 йил 5 февралда ижро этилган.\nМингбоев (Мингабоев) Тўқли, 1901 йили Митан тумани Қорақалпоқ қишлоғида туғилган, ўзбек, деҳқон-қулоқ оиласидан, партиясиз, маълумоти қуйи. 1934 йили 5 йилга меҳнат тузатув лагерига ҳукм этилган. Жазони Дмитлагда ўтаган, 1937 йил 12 ноябрда ҳибсга олинган. 1937 йил 29 ноябрда муттасил антисовет тарғиботи олиб борганликда айбланиб, олий жазо - отувга ҳукм қилинган. Ҳукм 1937 йил 2 декабрда ижро этилган.\nСултонов Тўрақул, 1899 йили Марғилон тумани Болтакўл қишлоғида туғилган, ўзбек, ишчи оиласидан, партиясиз, саводсиз, машғулоти аниқ эмас. 1936 йили 5 йилга меҳнат тузатув лагерига ҳукм этилган, жазони Дмитлагда ўтаган. 1937 йил 26 сентябрда ҳибсга олинган. 1937 йил 15 ноябрда совет жазо органларини дискредитация қилишга қаратилган аксилинқилобий ташвиқот олиб борганликда, лагер раҳбариятига қарши террорчилик актини тарғиб қилганликда айбланиб олий жазо - отувга ҳукм қилинган. Ҳукм 1937 йил 16 ноябрда ижро этилган.\nҲайдаров Дўсмат, 1890 йили Қарлиқ тумани Xўжа қишлоғида туғилган, ўзбек, бой ўғли, саводсиз, партиясиз. 1933 йил 8 йилга меҳнат тузатув лагерига ҳукм этилган, жазони Дмитлагда ўтаган. 1938 йил 19 февралда антисовет ташвиқоти олиб борганликда, «халқ душманлари»ни мақтаганликда, Сталин конституциясини аксилинқилобий руҳда шарҳлаганликда айбланиб, олий жазо - отувга ҳукм қилинган. Ҳукм 1938 йил 21 февралда ижро этилган.\nҲакимов Абдулла, 1911 йил Чустда туғилган, ўзбек, деҳқон, партиясиз, саводсиз, машғулоти аниқ эмас. 1934 йил 10 йилга меҳнат тузатув лагерига ҳукм этилган. Жазони Дмитлагда ўтаган. 1937 йил 17 сентябрда қамоққа олинган. 1937 йил 14 ноябрда Москва - Волга канали қурилишини барбод этишга қаратилган советларга қарши аксилинқилобий ташвиқот олиб борганликда, ҳукумат аъзолари ва партия раҳбарларини дискредитация қилганликда айбланиб, олий жазо - отувга ҳукм қилинган. Ҳукм 1937 йил 16 ноябрда ижро этилган.\nХалимов Тожи, 1888 йили Пастдарғом раёни Жумабозор қишлоғида туғилган, ўзбек, деҳқон, савдогар, партиясиз, чаласавод, қишлоқ совети раиси. 1932 йил 10 йилга меҳнат тузатув лагерига ҳукм қилинган. Жазони Дмитлагда ўтаган, 1937 йил 29 ноябрда қамоққа олинган, 1937 йил 3 декабрда аксилинқилобий ташвиқот олиб борганликда, Бухоро амирида пулемётчи бўлганликда ва ёш бухороликлар отрядига ҳужум қилганликда айбланиб, олий жазо - отувга ҳукм қилинган. Ҳукм 1937 йил 8 декабрда ижро этилган.\nТўраев Эргаштўра ўғли, 1900 йил Шеробод раёни Талли - Моран (Ўзбекистон) қишлоғида туғилган, ўзбек, ўрта ҳол деҳқон, партиясиз, саводсиз. 1936 йил 5 йилга меҳнат тузатув лагерига ҳукм қилинган. Жазони Дмитлагда ўтаган. 1938 йил 22 февралда ҳибсга олинган. 1938 йил 13 мартда маҳбуслар орасида аксилинқилобий тарғибот олиб борганликда айбланиб, олий жазо - отувга ҳукм қилинган. Ҳукм 1938 йил 16 мартда ижро этилган.\nХамроалиев Исмат, 1908 йили Олтиариқ раёни Водил қишлоғида туғилган, ўзбек, деҳқон - қулоқ оиласидан, партиясиз, чаласавод. 1935 йил 6 йилга меҳнат тузатув лагерига ҳукм этилган. Жазони Дмитлагда ўтаган, 1938 йил 27 мартда ҳибсга олинган. 1938 йил 5 июнда муттасил аксилинқилобий ташвиқот ва советларга қарши бўҳтон ва тарғибот олиб борганликда, «халқ душманлари»ни мақтаганликда айбланиб, олий жазо - отувга ҳукм қилинган. Ҳукм 1938 йил 23 июнда ижро этилган.\nЧориев Янгибой, 1910 йили Қоракўл раёни Чечан қишлоғида туғилган, ўзбек, деҳқон оиласидан, партиясиз, маълумоти қуйи. 1933 йили 10 йилга меҳнат тузатув лагерига ҳукм этилган. Жазони Дмитлагда ўтаган. 1938 йил 6 апрелда қамоққа олинган, 1938 йил 5 июнда совет ҳокимиятини дискредитация қилишга қаратилган аксилинқилобий ташвиқот олиб борганликда, мамлакат раҳбарияти шаънига бўҳтон қилганликда айбланиб, олий жазо - отувга ҳукм қилинган. Ҳукм 1938 йил 27 июнда ижро этилган.\nШамсиев Миркомил, 1901 йили Xўжаобод тумани Карнайчи қишлоғида туғилган, ўзбек, деҳқон, қулоқ оиласидан, партиясиз, саводсиз, якка хўжалик бўлиб меҳнат қилган. 1934 йили 8 йилга меҳнат тузатув лагерига ҳукм қилинган. Жазони Дмитлагда ўтаган. 1938 йил 5 июнда шўро тузумини дискредитация қилишга қаратилган аксилинқилобий ташвиқот қилганликда, колхоздаги очарчилик ҳақида ёлғон гаплар тарқатганликда айбланиб, олий жазо - отувга ҳукм қилинган. Ҳукм 1938 йил 23 июнда ижро этилган.\n"http://www.kutubxona.com/wiki/index.php?title=Rustambek_Shamsutdinov._Butovo_mahbuslari_nega_qatl_qilindi%3F_/_Kiril&oldid=11523" dan olindi


Ходим хизмат сафаридан қайтгандан кейин у ҳақдаги ҳисоботни эркин шаклда (қаерда бўлган, ким билан учрашган) тақдим этади деб ўқиган эдим. Уни тақдим этиш тўғрисидаги ўз талабимни бундай ҳисоботни топшириш заруратини тасдиқлайдиган меъёрий ҳужжат билан асосламоқчиман.\nХодим хизмат сафаридан қайтгандан кейин хизмат сафари тўғрисида ҳисобот топшириши кераклиги қандай ҳужжатда тушунтирилади?\n– Қонун ҳужжатларида хизмат сафари тўғрисида батафсил ҳисоботни мажбурий равишда топшириш (бундан бўнак ҳисоботлари мустасно) назарда тутилмаган. Бундай ҳисобот хизмат сафарининг мақсади бажарилганлиги (ёки бажарилмаганлиги) тўғрисидаги ахборот ҳамда раҳбар томонидан тасдиқланган режа-топшириқни ўз ичига олиши мумкин. Бироқ бундай талаб иш берувчининг локал ҳужжатлари (хизмат сафарлари тўғрисидаги низом, раҳбарнинг буйруғи) билан белгиланиши мумкин.\nХизмат сафари деб ходимни корхона раҳбарининг фармойиши бўйича, ўзининг доимий иш жойидан ташқарида топшириқни бажариш учун маълум бир муддатга юборилиши тушунилади. Уни расмийлаштириш, шунингдек хизмат сафари харажатларига берилган суммалар бўйича ҳисобдор шахслар билан ҳисоб-китоблар қилиш тартиби қуйидаги ҳужжатлар билан тартибга солинади:\n● Ўзбекистон Республикаси ҳудудидаги хизмат сафарлари тўғрисида йўриқнома1;\n● Вазирликлар, идоралар, корхоналар ва ташкилотлар ходимлари Ўзбекистон Республикаси ташқарисига хизмат сафарига юборилганда хизмат сафари харажатлари учун маблағлар бериш тартиби2.\nХизмат сафари корхона раҳбарининг буйруғи (фармойиши) билан расмийлаштирилади, унда қуйидагилар кўрсатилади:\nходим хизмат сафарига юборилаётган корхона номи;\nхизмат сафарининг муддати, мақсади ва давомийлиги.\nХодимга корхона раҳбари имзолаган ва муҳр билан тасдиқланган хизмат сафари гувоҳномаси берилади. Раҳбар сафар режа-топшириғини тасдиқлаши мумкин. Ходим Ўзбекистондан ташқарига хизмат сафарига юборилганда у мажбурий тартибда тасдиқланади.\nХизмат сафарига режа-топшириқ эркин шаклда расмийлаштирилади. У хизмат сафарига юборилган ходим ишлайдиган таркибий бўлинма раҳбари томонидан имзоланади ва корхона раҳбари томонидан тасдиқланади.\nХизмат сафарига режа-топшириқ мавжуд бўлганда хизмат сафари тўғрисидаги ҳисобот топшириқнинг бажарилганлиги (ёки бажарилмаганлиги)ни тасдиқлайдиган мантиқан тамомила тўғри ҳужжат ҳисобланади. Айни у хизмат сафарининг ишлаб чиқариш тусидалигини тасдиқлаш учун хизмат қилиши мумкин. Бу эса хизмат сафари харажатлари корхонанинг солиқ мажбуриятларига таъсир кўрсатадиган ҳолларда ғоят муҳимдир.\nХизмат сафаридан қайтиб келингандан кейин бухгалтерияга тақдим этиладиган мажбурий ҳужжат бўлиб хизмат сафари бўйича бўнак ҳисоботи ҳисобланади. У бир нусхада тузилади. Шаклнинг орқа томонига ҳисобдор шахс қилган харажатларни тасдиқлайдиган ҳужжатлар рўйхати (хизмат сафари гувоҳномаси, квитанциялар, транспорт ҳужжатлари, НКМ чеклари, товар чеклари ва бошқа асословчи ҳужжатлар) ва улар бўйича харажатлар суммаларини қайд этади. Уларнинг ҳаммаси ҳисоботда ёзилиш тартибида рақамланади.\nБухгалтерияда харажатларнинг мақсадли сарфланиши, қилинган харажатларни тасдиқлайдиган асословчи ҳужжатларнинг мавжудлиги, улар тўғри расмийлаштирилганлиги ва суммалар ҳисобланиши текширилади. Шаклнинг орқа томонида ҳисобга қабул қилинган харажатларнинг суммалари ва ушбу суммаларга дебетланадиган ҳисобварақлар ҳам кўрсатилади. Текширилган бўнак ҳисоботини раҳбар ёки бунга ваколат берилган шахс тасдиқлайди ва у ҳисобга қабул қилинади. Унинг маълумотлари асосида бухгалтерия белгиланган тартибда ҳисобдор пул суммаларини ҳисобдан чиқаради.\nХизмат сафари натижалари бўйича якуний ҳисоб-китоб ҳужжатлар билан тасдиқланган ҳақиқий харажатлар бўйича, белгиланган меъёрлар ва қўшимча тўловларни ҳисобга олган ҳолда амалга оширилади. Бўнак ҳисоботида кўрсатиладиган барча харажатлар тегишли равишда расмийлаштирилган ҳужжатлар билан асосланган ва ташкилотнинг раҳбари томонидан тасдиқланган бўлиши керак.\n1МВ ва МАИМҚВнинг АВ томонидан 29.08.2003 йилда 1268-сон билан рўйхатдан ўтказилган қарори билан тасдиқланган.\n2МВ томонидан тасдиқланган, АВ томонидан 5.06.2000 йилда 932-сон билан рўйхатдан ўтказилган.\nПрочитано: 6065 раз(а)\n2015-05-20 14:54:30, Гость_Умарова М:


АҚШ: Ўзбекистон - диний эркинликлар топталаётган ўлка. “Ҳаракат”: Бу масaлада АҚШдек давлат ҳам янглишмоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:02 - АҚШ: Ўзбекистон - диний эркинликлар топталаётган ўлка. “Ҳаракат”: Бу масaлада АҚШдек давлат ҳам янглишмоқда\nАҚШдаги Халқаро Диний Эркинлик Комиссиясининг куни кеча эълон қилинган навбатдаги йиллик ҳисоботида Ўзбекистон дунёда диний эркинликлар вазияти энг ёмон бўлган давлатлар қаторидан жой олди. Мазкур рейтингдаги биринчи ўнликда Ўзбекистон билан биргаликда Бирма (Мьянма), Хитой, Эритрея, Эрон, Шимолий Корея, Саудия Арабистони, Судан, Тожикистон ва Туркманистон қайд этилган.\nҲисоботда Ўзбекистон 12 йилдан бери диний эркинликлар борасида ташвиш уйғотиб келаётган давлат сифатида тилга олинади.\nЮқоридаги ўнталикда Эрон ва Саудия Арабистонининг ўрни бутунлай бошқача эканлигини тушуниш керак, дейди мухбиримиз. У мамлакатларда насронийларга нисбатан ўтказилаётган сиёсат ҳисобга олинмоқда. Аммо, Ўзбекистон, Тожикистон ва Туркманистонда дин эркинлиги худди Ғарбда каби эканлигини АҚШнинг Комиссияси тушунмаган. Бу уччала мамлакатда худди Ғарбда каби ўта чекланган дин эркинлиги, тўғрироғи, Ислом дини эркинлиги бор. Аммо, фанатик мусулмонлар бундан ҳам кўпроқ эркинликлар истайдилар. Масалан, мусулмонларга Шариат қонунлари билан яшашга рухсат бериш, давлатни исломий қилиш ва бошқалар.\nАйнан шу масалаларни Ғарбдан ҳам яхши тушунадиган “Бирлик” Партияси ва унинг жарчиси бўлган “Ҳаракат” Агентлиги Қуръоннинг хато тафсиридан келиб чиқувчи тушунчалар билан яшаётган Ислом дини ва демократия бирга бўлолмасликларини урғулаб, Ислом динида чуқур ислоҳотлар ўтказиш ва Ислом дини дунёвийлик/секуляризм принципини қабул қилишига эришиш кераклигини гапирмоқда. Бу фикларни Ғарбга ҳам тушунтириш керак, акс ҳолда Ғарбнинг ҳам келажаги бўлмайди. Ғарбни ислом давлатларида сиёсий эркинликлар йўқлиги, сиёсий ҳақ-ҳуқуқлар топталаётгани билан шуғулланишга чақириш керак.


Умид Аҳмаджонов Суперлиганинг «Про» лицензияси учун таҳсил олаётган мураббийлари билан учрашди – Ўзбекистон миллий олимпия қўмитаси\nАйни пайтда Тошкент шаҳрида футбол бўйича мураббийлар учун «Про» лицензияси ўқув-курслари бўлиб ўтмоқда. Мазкур курсларда 21 нафар мураббий иштирок этмоқда. Малака ошириш курсларида Туркманистон, Ҳиндистон, Таиланд, шунингдек, Суперлигада фаолият олиб бораётган мураббийлар ҳам таҳсил олишмоқда. Бугун Миллий олимпия қўмитаси президенти, Ўзбекистон футбол ассоциациясининг биринчи вице-президенти Умид Аҳмаджонов мазкур курсларда ўқиётган мураббийлар билан учрашди. Унда FIFA ва AFC инструктори Ислом Аҳмедов, Рўзиқул Бердиев, Нўъмон Ҳасанов, Даврон Файзиев, Ҳамиджон Актамов, Жасур Абдураимов, Рустам Абдуллаев ҳамда Баҳром Ҳайдаров каби мураббийлар ҳам иштирок этишди.\n21 Dekabr, 2018|Янгиликлар|


💊Albendeks haqida malumot - instruktsiya, qo'llanishi, narxi Apteka.uz saytida\n- Albendeks qabul qilish bo'yicha ma'lumot\n- Albendeksning tarkibi\n- Albendeks - ko'rsatmalar va qarshi ko'rsatmalar\n- Albendeks narxi Toshkent dorixonalarida\nИчак инфекциялари ва ларвал (личинкали) гельминтоз (жумладан, аралаш гельминтли инвазиялар):\n- Нематодозлар: аскаридоз, энтеробиоз, трихоцефалез, анкилостомоз, некатороз, стронгилоидоз.\n- Трематодозлар: описторхоз ва клонорхоз.\n- 3-12 ёшдаги болаларда лямблиоз\n- Цестодозы: тениоз (Taenia solium, taenia saginata), гименолипедоз.\n- Эхинококкоз: альбендазол жигар, ўпка ва қорин пардаси кисталарини даволашда энг юкори самарадорликни намоён қилади. Суяк, юрак ва марказий нерв тизими кисталарида қўллаш тажрибаси чекланган.\n- Кистозли эхинококкоз (Echinococcus granulosus томонидан чақирилган), альбендазол кистоз эхинококкозга эга беморларни даволашда қуйидаги ҳолатларда қўлланилади:\n· Агар жарроҳлик аралаштирувини қўллашнинг иложи бўлмаса;\n· Жарроҳлик аралашувидан олдин;\n· Жарроҳлик аралашувидан кейин, агар операциядан олдинги даволаш жуда қисқа муддатли бўлган бўлса ёки киста ичидагиси чиқиб кетган бўлса ёки жарроҳлик аралашуви вақтида яшовчан материал аниқланган бўлса.\n· Ташхис қўйиш ёки даволаш мақсадида тери орқали дренажлашдан сўнг.\n- Альвеоляр эхинококкоз (Echinococcus multilocularis чакирган). Альбендазол қуйидаги холатларда беморларни даволаш учун кўлланилади:\n· Операция қилиб бўлмас касалликда, айниқса маҳаллий ёки ёйилган метастаз ҳолатларида;\n· паллиатив жарроҳлик аралашувидан сўнг;\n· радикал жарроҳлик аралашувидан ёки жигарни кўчириб ўтказилгандан сўнг.\n- Нейроцистицеркоз. Альбендазол қуйидаги холатларга эга беморларни даволаш учун қўлланилади:\n· якка ёки кўп кисталар ёки бош мия паренхимасининг гранулематоз зарарланиши\n· арахноидал ёки ошкозон ички кисталар\n· шингилсимон кисталар.\n- 3 ёшгача бўлган болалардаги гельминтозлар;\n- альбендазолга ўта юкори сезувчанлик;\nЭҳтиёткорлик билан: цистицеркоз фонидаги кўз тўр пардаси патологиясида, жигар циррозида; жигар етишмовчилиги, суяк кўмигида қон яратилишини бузилиши, 3 ёшдан 6 ёшгача бўлган болаларда.\nКонтур уяли ўрамлар 1 (1x1), қўллаш йўриқномаси билан бирга картон пачкага жойланади.\nАльбендазол ичга қабул қилинганда меъда-ичак йўлида ёмон сўрилади (камида 5%), ўзгармаган ҳолда плазмада аниқланмайди. Альбендазолнинг биокираолишлиги ичга қабул қилинганда паст. Альбендазолни ёғли овқатлар билан бир вақтда қабул қилиш қон плазмасига сўрилишини 5 марта оширади. Альбендазол сульфоксидни Сmax эришиш вақти 2-5 соатни ташкил қилади.\nОқсил плазмаси билан 70% боғланади. Организм бўйича амалда тўлиқ тарқалади: сийдикда, сафрода, жигарда, киста ва киста суюқлигида, орқа мия суюқлигида аниқланади. Циста гельминтларнинг суюқлигига ва деворига ўтади.\nПрепарат жигардан “биринчи ўтишда” тез метаболизмга учрайди, жигарда тез бирламчи метаболитга – антигельминт фаолликка эга альбендазол сульфоксидга айланади.\nАльбендазол сульфоксид альбендазол сульфонга (иккиламчи метаболит) ва бошқа оксидловчи маҳсулотларга метаболизмга учрайди.\nДори воситасини бир марталик 400 мг дозаси қабул қилинганда фармакологик фаол метаболит, альбендазол сульфоксид, 1,6 дан 6,0 мкмоль/л гача плазма концентрацияларига эришади.\nАльбендазол цитохром тизимининг Р-450 (IA) микросомал ферментларнинг индуктори ҳисобланади; кўпчилик дори воситаларининг метаболизмни тезлаштиради.\nАльбендазол сульфоксид Т1/2 – 8-12 соат. Альбендазол сульфоксид фаол метаболит кўринишида ичак орқали ўт сафро билан чиқарилади, фақатгина унинг кам миқдори ( 1% дан кам) сийдик орқали чиқарилади.\nМаҳсус клиник ҳолатларда фармакокинетикаси\nБуйрак фаоллиги бузилган кўпчилик беморларнинг клиренси ўзгармайди. Жигарни зарарланишида биокираолишлиги оширади, бунда альбендазолнинг сульфоксиди Сmax 2 марта ошади, лекин Т1/2 узаяди.\nДори воситаси давомий тарзда қабул қилинганда жигар ферментларининг фаоллиги кучсиз ёки ўртача ортиши мумкин, лекин қабул қилиш тўхтатилгандан сўнг меъёрига қайтади. Жигар фаолияти кўрсатгичларини даволашнинг хар бир циклини бошлашдан аввал ва даволаш давомида хар 2 хафтада аниклаб туриш керак. Агар жигар трансаминазалари фаоллиги 2 баробар ёки ундан кўп ортиб кетса, альбендазолни бекор қилиш керак. Жигар фаолияти кўрсатгичлари меъёрга қайтгандан сўнг, даволаш такроран ўтказилади.\nАльбендазол суяк кўмигини сусайтириши мумкин, шунинг учун бемор қонини даволаш бошланишида ҳамда даволашнинг 28 кунлик циклида хар 2 хафтада таҳлил қилиб туриш лозим. Жигар касаллиги, жумладан жигар эхинококкози бўлган беморлар суяк кўмигининг сусайишига кўпрок мойил бўлади, бунинг натижасида панцитопения, апластик камқонлик, агранулоцитоз ва лейкопения пайдо бўлиб, бу қон кўрсатгичларини қатъий назорат қилиш заруриятини асослаб беради. Қон кўрсатгичининг аҳамиятли даражада пасайиши юз берган ҳолатларда, даволашни тўхтатиш керак.\nАльбендазол билан даволаш аввалдан мавжуд бўлган нейроцистицеркоизни, айниқса Taenia solium штаммлари билан юқори даражада зарарланган худудларда аниқлаб бериши мумкин. Беморларда неврологик симптомлар, масалан тиришишлар, бош суяк ичи босимининг ортиши ва мияда паразитларнинг нобуд бўлиши билан чақирилган яллиғланиш реакциялари оқибатидаги фокал симптомлар пайдо бўлиши мумкин. Симптомлар даволашдан сўнг дархол пайдо бўлиши мумкин, шунинг учун кортикостероидлар ва тиришишга қарши дори воситалари билан мос келувчи муолажани дархол бошлаш керак.\nЦистицеркоз, кам холатларда, кўз тур пардасига зарар етказиши мумкин. Агар бундай зарарлар кўз билан кўра оладиган даражада бўлса, цистециркоз муолажасини ўтказишда тўр пардадаги альбендазол-индуцирланган ўзгаришлар чакирган кўз тўр пардасининг шикастланиш эхтимоли билан таккослаш керак.\nДаволашнинг биринчи хафтасида церебрал босимнинг ортиш холатлари пайдо бўлишининг олдини олиш учун перорал ёки вена ичига юбориш учун кортикостероидларни қўллаш тавсия қилинади.\nДори воситаси билан даволаниш клизма, сурги воситалари ёки маҳсус диета қўлланилишини талаб қилмайди.\nТаблеткаларда лактоза мавжуд бўлганлиги туфайли, ушбу препаратни галактоземия, глюкоза ёки галактоза сўрилишининг бузилиши ёки лактаза танқислигида (моддалар алмашинувининг кам учрайдиган бузилишлари) қўллаш мумкин эмас.\nЖигар фаолияти бузилишларида қўлланиши\nЖигар етишмовчилиги ва жигар циррозида эхтиёткорлик билан қўлланилади.\nБуйраклар фаолияти бузилганда қўлланилиши\nБуйраклар фаолияти бузилган беморларда альбендазол ва унинг метаболитлари клиренси ўзгармайди.\nХомиладорлик ва эмизиш даврида кўлланилиши\nАгар Сиз препаратни кўллаш вақтида хомиладор эканлигингизни аниқлаган бўлсангиз, дархол шифокорингизга бу хақда ҳабар беринг, чунки фақат у даволанишни давом эттириш зарурияти бўйича масалани ҳал этиши мумкин.\nДори воситасини хомиладорлик вақтида қўллаш мумкин эмас. Хомиладорликнинг эрта даврида альбендазолни қабул қилишнинг олдини олиш учун, туғиш ёшдаги аёллар хомиладорликка манфий синама олгандан сўнг даволашни амалга оширишлари керак; ушбу синамани энг камида кейинги цикл бошланнишидан аввал бир марта такрорлаш лозим. Тизимли инфекцияда, даволаш вақтида ва у тугагандан сўнг бир ой давомида контрацепция чораларини кўриш керак.\nАльбендазол ёки унинг метаболитлари кўкрак сутига чиқарилиши номаълум. Шунинг учун альбендазолни эмизиш даврида қўллаш мумкин эмас, истисно ўрнида потенциал фойда даволаш билан боғлик бўлган эхтимолий ҳавфдан устун келган холатлар.\n3 ёшдан кичик болаларда қўллаш мумкин эмас (ушбу дори шакли учун). 3 дан 6 ёшгача бўлган болаларга препаратни эхтиёткорлик билан буюриш лозим.\nБош айланишининг ривожланиш эхтимолини инобатга олган холда, транспорт воситаларини хайдаш ва харакатдаги механик қурилмаларга хизмат кўрсатишда эхтиёткорликка риоя қилиш лозим.\nАльбендазолни ичга, овқатдан кейин буюрилади. Таблеткалар сув билан ичилади. Жадвалда дозаси патологияга қараб белгиланади. Альбендазол қабул қилингандан сўнг сурги воситаси керак бўлмайди.\nСуткада дозалаш тартиби\n400 мг (болалар – 60 мг/ 10 кг)\n800 мг (болалар – 15 мг/кг)\nСтронгилоидоз ва цестодоз\n3 сутка, 3 ҳафтадан кейин такрорланади\nБир марта, 3 ҳафтадан кейин такрорланади\n- жигар трансаминазалари фаоллигини ошиши;\n- қорин оғриғи;\n- менингиал симптоматика;\n- терини қичишиши;\n- алопеция (қайтувчан);\n- буйрак функцияси бузилиши.\nАгар Сиз бошқа дори воситаларини ичаётган бўлсангиз ёки бироз олдин ичган бўлсангиз, улар рецептсиз бериладиган бўлса хам, илтимос, ўзингизнинг шифокорингизга ёки фармацевтингизга хабар беринг.\nАльбендазол унинг метаболизми учун маъсул бўлган цитохром Р450 тизими жигар ферментларини индуцирлаши тасдиқланган. Альбендазол самарадорлигини пасайтириши мумкин бўлган ва қўлланилганда самараларни мониторинг қилиш талаб этилувчи дори воситалари: тиришишга қарши (масалан, фенитоин: фосфонитон, карбамазепин, фенобарбитал, примидон); левамизол; ритонавир. Чунки дозалаш ёки муолажанинг бошка тартибларини қўллаш зарурияти туғилиши мумкин.\nАльбендазолнинг фаол метаболити даражасини ошириш мумкин бўлган ва қўлланилганда альбендазолнинг ножўя самараларини эхтимолий ортиши бўйича мониторингни амалга ошириш зарур бўлган дори воситалари: циметидин; дексаметазон (узлуксиз қўллаш альбендазол метоболитининг даражасини 50 % га оширади); празиквантел.\nГрейпфрут шарбати ҳам альбендазол сульфоксидининг плазмадаги миқдорини оширади.\nАльбендазолни бир вақтда ёғли овқатлар билан қабул қилинганда тизимли биокираолишлиги 5 мартагача ошади.\nБошка эхтимолий ўзаро таъсирлашувлар\nЦитохром Р450 фаоллигининг ўзгариши эҳтимоли туфайли, қуйидаги дори воситалари билан ўзаро таъсирлашишнинг назарий хавфи мавжуд: перорал хомиладорликка қарши воситалари; антикоагулянтлар; ичга ичиш учун гипогликемик воситалар; теофиллин. Юқорида келтирилган дори воситаларини қабул қилаётган беморларга альбендазолни кўллашда эҳтиёткорликка риоя қилиш зарур.\nфаол модда: альбендазол – 400,0 мг;\nёрдамчи моддалар: маккажўхори крахмали, желатин, натрия лаурилсульфати, натрия крахмал гликоляти, кросповидон, микрокристал целлюлоза 101, натрий сахаринати, кроскармелоза натрий, магний стеарати, қобиқ учун Instacoat Aqua Brown (IC-A-5426) бўёғи.\nПрепарат гельминтларга қарши фаолликка эга. Альбендазол β–тубулин полимеризациясига таъсир қилади, уни тўхтатади. Натижада, гельминтлар ичагида микронайчалар ҳосил бўлиш жараёни бузилади, қуртларнинг глюкозани ҳазм қилиш қобилиятини бостиради, органеллаларнинг ҳужайра ичидаги нормал миграцияси, уларнинг мушак тўқималарида АТФ синтези блоклайди. Альбендазолнинг даволаш концентрацияси гельминтларни нобуд бўлишига олиб келади.\nПрепарат жинсий етилган ва личинка босқичидаги гельминтларга нисбатан фаол. Альбендазол нематодларни (Necatoramericanus, Strongyloidesstercoralis, Enterobiusvermicularis, Trichuristrichiura, Ascarislumbricoides, Cutaneous Larva Migrans, Ancylostomaduodenale), цестодларни (чўчқа, ҳўкиз цепеньлари ва митти цепеньлар), трематодлар (Clonorchissinensis, Opisthorchisviverrini), содда жониворлар (лямблиялар) ни нобуд бўлишига олиб келади.\nСизга буюрилган дозадан юқорироқ доза қабул қилинганида дархол шифокорга мурожаат қилинг!\nБеморларни альбендазолни юқори дозаларда қабул қилишда уйқуни бузилиши, қусиш, кўришда галлюцинация, сариқлик, жигар ўлчами катталишиши, тахикардия ва бош айланишини ривожланиши мумкин.\nБундан ташқари, альбендазол интоксикациясида жигар ферментларининг даражасини ошиши ва тери, кўз ёшини суюқлиги, сўлакни, сийдикни ва ахлатни тўқ сариқ ёки жигарранг-қизил рангга бўялишини қайд қилинади. Альбендазол учун махсус антидот топилмаган.\nДаволаш: альбендазол интоксикациясида одатий усуллар (меъдани ювиш, симптоматик даволашни кўрсатилиши ва энтеросорбент воситалари), хамда препаратни бекор қилиш кўрсатилган.\nALBENDEKS tabletkalari 400mg N1 WELL MED PHARM O'zbekiston\nAlbendeks dori vositasi O'zbekiston dori vositalari reestrida ro'yxatdan o'tganmi?\nAlbendeks dori vositasi ishlab chiqaruvchisi kim va u qaysi davlatda ishlab chiqarilgan?\nAlbendeks dori vositasi Well med pharm, ИП ООО tomonidan O'zbekiston mamlakatida ishlab chiqarilgan.\n«Albendeks» dorisining ta'rifi Apteka.uz saytida qisqartilirlgan yoki rasmiy ko'rsatmalar bilan to'ldirilgan bo'lishi mumkin. Dorini sotib olishdan va ishlatishdan oldin siz shifokor bilan maslahatlashib, ishlab chiqaruvchi tomonidan tasdiqlangan izoh bilan tanishishingiz kerak.


Будапештдаги учрашувлар чоғида Ўзбекистон элчиси кўп қиррали икки томонлама муносабатларни янада кенгайтириш истиқболларини муҳокама қилди\nВЕНА, 24 октябрь. /«Дунё» АА/. Элчи Абат Файзуллаев бошчилигидаги Ўзбекистоннинг Австриядаги элчихонаси делегацияси Будапешт шаҳрига ташриф буюрди, деб хабар бермоқда «Дунё» АА мухбири.\nБудапештдаги сафар чоғида ушбу давлат Ташқи иқтисодий алоқалар ва ташқи ишлар вазирлиги, Миллий Ассамблея (парламент), Савдо-саноат палатаси ва Венгрия экспортни ривожлантириш агентлигида учрашувлар бўлиб ўтди.\nВенгрия Дипломатик академияси ва Stipendium Hungaricum дастурини бошқарадиган Ташқи иқтисодий алоқалар вазирлиги Давлат котиби Оршола Пачай Томашич билан музокаралар давомида таълим соҳасида икки томонлама ҳамкорликни ривожлантириш масалалари муҳокама қилинди.\nДавлат котиби Венгрия – Ўзбекистон муносабатлари тобора ривожланиб бораётганини мамнуният билан қайд этди ва манфаатли соҳаларда ҳамкорликни янада чуқурлаштиришга тайёрлигини билдирди.\nВенгрия томони Ўзбекистон билан таълим соҳасида ҳамкорликни янада ривожлантириш тарафдори экани ва Венгрия ҳукумати грантлари асосида кўпроқ иқтидорли ўзбекистонлик талабаларни Венгрия олий ўқув юртларига ўқишга жалб қилишдан манфаатдор эканини таъкидлади.\nУчрашув якунида Венгрия Дипломатик академияси билан Ўзбекистон Ташқи ишлар вазирлигининг Жаҳон иқтисодиёти ва дипломатия университети ўртасида ҳамкорлик алоқаларини ўрнатиш истакларини билдирилди.\nВенгрия Миллий Ассамблеясида Венгрия парламенти спикери ўринбосари Шандор Лейжак ва Давлат котиби, Миллий Ассамблея ташқи алоқалар бўлими директори Петер Шарди билан алоҳида учрашувлар бўлиб ўтди, улар парламентлараро ҳамкорликни кенгайтириш истиқболларини ҳамда маданий-гуманитар масалаларни муҳокама қилди.\nПарламент аъзолари Венгрия Ўзбекистондаги кенг кўламли ислоҳотлар ва парламентаризмнинг фаол ривожланишини катта қизиқиш билан кузатаётганини таъкидлади.\nТомонлар Ўзбекистон билан Венгрия парламентлари ўртасида ҳамкорликни кенгайтиришга ҳар томонлама кўмаклашишга келишиб олди.\nВице-спикер Шандор Лежак Венгрия парламенти делегацияси таркибида 2013 йил октябрь ойида Ўзбекистонга биринчи ташрифини илиқ таассурот билан эслади.\n"Менда Амир Темур музейидаги тарихий экспонат ва ўзбек халқининг маданий ёдгорликлари, амалий санъати ҳақидаги ўчмас буюмлар ажойиб таассурот қолдирди", деди у.\nСуҳбат давомида вице-спикер Ўзбекистонга бўлган қизиқиши кўп йиллар олдин таниқли венгриялик шарқшунос Вамберининг "Марказий Осиёга саёҳат" китоби билан танишгач пайдо бўлганини қайд этди.\nБудапештга сафар доирасида Савдо-саноат палатаси ва Венгриянинг экспортни ривожлантириш агентлиги раҳбарлари билан ҳам учрашувлар бўлиб ўтди. Унда савдо-иқтисодий ҳамкорликнинг истиқболли йўналишлари бўйича фикр алмашилди.\nЎзбекистон матбуот эркинлиги рейтингида ...\nЎзбекистон матбуот эркинлиги рейтингида яна юқорилади....\nШавкат Мирзиёев: Биронта хонадон, биронт...\nШавкат Мирзиёев Сирдарё вилоятида бўлиб турибди....\nЎзбекистон Бош вазири ўринбосари бошчил...\nЖорий йил 18-19 июль кунлари Ўзбекистон Республикаси Бош вазирининг ўринбосари Сардор Умур...


Бирор киши исмига "шайх" иборасини қўшиш ҳақида... | Azon.uz - Ахборот-таҳлилий портал\n12:34 22.05.2019 2358\nБугун ифторликда кимлар шайх дейилиши ҳақида мавзу очилиб қолди. Ўзим ҳақимда сўз борганда, 3-4-йил олдин бу ҳақда ёзганимни, умрим охиригача бирор киши исмимга "шайх" иборасини қўшса, ундан рози эмаслигимни айтганимни зикр қилдим ва бунга шуни қўшимча қилдим: "Мен ўзимнинг илмим ва амалим қай даражада эканини билганим учун, мени Мубашшир дейишлари у ёқда турсин, балки Мубаш дейишларига-да лойиқман". Ва мен буни шунчаки камтарлик юзасидан эмас, ростдан ва чин дилдан айтдим.\nАна шу кайфиятда юрганимда машойихлар шайхи Аҳмад Рифоъийнинг муридларига қарата айтган қуйидаги сўзларини ўқиб қолдим: "Мени шайх ёки муршид деманг! Агар мен ўзимни бирортангиздан афзал ва яхши кўрсам, Қиёматда Фиръавн ва Ҳомонлар қаторида тириламан. Мен шайх эмасман. Ҳатто шайъ (бирор нарса) ҳам эмасман. Аллоҳ кароматлар билан сийлаган зотлар, кароматларини аёл ҳайзини яширгандек яширганлар" ("Бурҳонул-муайяд" китобидан).\nШайх Рифоъий бундай деганларининг сабаби, киши ўзини бошқалардан устун кўрса, Фиръавн ва Ҳомоннинг ишини ва қилмишини қилган бўлади. Зеро, уларнинг ёмонлиги - ўзини бошқалардан устун кўриши ва мутакаббирлиги эди. Ўзидан розилиги ва ужби (ҳайратланиши) эди.\nБуларни айтган шайх Аҳмад Рифоий-ку, илм ва амалда халқнинг олди саналганлар. Қанча одамнинг ҳидояти ва истиқоматига боис бўлганлар. Шунда ҳам турли унвонлардан ҳазар қилганлар. Ҳар қандай мақтов ва олқиш вафотларидан кейингина айтилишига рози бўлганлар. Бу эҳтиёткорликлар қалбларининг риоя ва муҳофазаси учун ҳамда ужб ва кибрдан эҳтиёт бўлганлари сабабли эди.\nЭнди бизга ким қўйибди, шайхлик ё устозлик даъвосини? Халқнинг олдига ўтиш ёхуд муршидлик ва йўлбошчилик иддаоси бизга эмас. Ҳаддимизни билайлик, жойимизда турайлик. Азизлик ва каромот Аллоҳнинг ҳузуридадир, халқнинг назарида эмас. Аллоҳдан қолмайлик, истиқомат сўрайлик.\nшайх Ислом Мақолалар Махсус Долзарб


ҲАҚ ГАП КЎНГИЛ МАЁҒИДИР ёхуд халқ назаридаги инсон — Ishonch Gazetasi\nҚўшиқнинг кўнгил торларини чертиб, руҳиятни аллаловчи сеҳрли кучи борлиги азалий гап. Яхши куй янграб, ширали овоз эшитилганда киши ўзгача ҳолга тушади, қалб озиқ олади. Гўё у дилни мафтун айлаб, бир зум бўлса-да, дунё ташвишларидан сизни нари қилади. Яхши ижро санъаткор маҳоратини кўрсатиш билан бирга тингловчига битмас-туганмас маънавий озуқа беради. Қолаверса, санъат миллатнинг ўзлигини, кечмиши-ю келажагини тараннум этувчи восита ўлароқ барча даврларда қадрланиб келинган. Ботир Зокиров номидаги эстрада ва симфоник оркестри бадиий раҳбари, Ўзбекистон халқ артисти Мансур ТОШМАТОВ билан суҳбатимиз санъатнинг сирли-синоатли олами ҳақида бўлди.\n— Санъаткор бўлишингизга нима туртки бўлган?\n— Санъаткорлар оиласида туғилганман. Бу соҳага қизиқиш пайдо бўлишида отам — ўзбек мумтоз мусиқа ва қўшиқчилик санъати ривожига улкан ҳисса қўшган таниқли санъаткор Ғанижон Тошматовнинг ўрни беқиёс. Уйимизда ўтказиладиган турли тадбирлар мусиқа ва қўшиқсиз ўтмас эди. Кўплаб санъаткорлар келишар, куй-қўшиқ авжига чиқарди. Шу сабаб санъатга меҳр қўйдим. Бора-бора улар сафида қўшиқ айта бошладим. Илк марта ўша вақтлар эл орасида жуда машҳур бўлган «Куйгай», «Эй сабо» ва «Фарғона тонг отгунча» каби мумтоз қўшиқларни ижро этиб, отамнинг оқ фотиҳасини олганман.\nТошкент давлат театр ва рассомлик институти (ҳозирги Ўзбекистон давлат санъат ва маданият институти)нинг мусиқали драма факультетини тамомладим. Ботир Зокиров, Эсон Қандов, Юнус Тўраев каби санъатимиз дарғалари билан бирга ишлаш бахтига муяссар бўлдим. Узоқ йиллар турли даргоҳларда фаолият юритдим. Кўплаб қўшиқлар яратдим. Ўз санъатим билан элимиз орасида танилдим. Инглиз, француз, рус, грузин, турк, форс ва болгар тилларини мукаммал билишим, ушбу тилларда ҳам бемалол қўшиқ куйлашим сабабли чет мамлакатларда мени яхши билишади деб ўйлайман. Ҳозирда ўзим ҳам устозман. Севара Назархон, Сабина Турсунова, Серижон Жанаҳмедов каби шогирдларим билан ҳамиша фахрланаман.\n— Президентимизнинг «Маданият ва спорт соҳасида бошқарув тизимини янада такомиллаштириш чора-тадбирлари тўғрисида»ги фармонига биноан «Ўзбекнаво» бирлашмаси негизида батамом янги — «Ўзбекконцерт» давлат муассасаси ташкил қилинди. Мусиқа, хореография ва эстрада санъатини ривожлантириш бўйича чора-тадбирларни мувофиқлаштириш, халқимизнинг қадим санъати, ўзига хос маданиятини асраб-авайлаш, ўсиб келаётган ёш истеъдодларни қўллаб-қувватлаш, юксак бадиий ва сара асарлар яратиш ушбу ташкилот фаолиятининг мазмун-моҳиятини ташкил этади. Давлат муассасаси бугун бу вазифалар устида изланмоқда. Ўз мактабини яратган санъаткор, ёшларнинг севимли устози сифатида соҳани ривожлантириш учун яна нималарга эътибор қаратиш керак, деб ўйлайсиз? Қўшиқчилигимизнинг бугунги муаммолари ва уларни бартараф қилиш йўлларига тўхталсангиз.\n— Ёшимиз бир жойга бориб қолганигами ёки азбаройи санъатдаги хизматларимиз ҳурмати учунми, кейинги пайтларда менга шунга ўхшаш саволларни кўп беришади. Бунга жавоб бериш ҳам осон, ҳам қийин. Лекин энг мантиқли жавоб — соҳага масъул кишилар, аввало, ўз касбининг эгаси бўлиши керак. Дейлик, бир чолғучи ёки хонандани бирдан катта амалга ўтказиб қўйса, у дабдурустдан ўзини йўқотиб қўйиши табиий. Чунки йўналишни билмайди. Қолаверса, бадиий дид, савия, ташкилотчилик қобилияти керак бўлади. Афсуски, бундай иқтидор ҳаммадаям бўлавермайди. Биз эса кўпчилик ҳолларда «бу туғма истеъдод», дея ишонч билдириб юборамиз. Унинг қобилияти, савиясига эътибор бермаймиз. Касбини суриштирсангиз, бири рубобчи, бири хонанда бўлиб чиқади… Бундай ҳолатлар вазиятни чигаллаштиради.\nЭнди эстрадамиз ҳақида бир-икки оғиз гапирсак. Неча йиллар мобайнида бу санъат тури атрофида турли хил фикр-мунозаралар бўлди. «Фонограммада ижро этилаяпти, жонли ижрога ўтиш керак», деган талаб қўйилди. «Халқни алдамайлик» каби баландпарвоз ҳайқириқлар янгради, лекин ҳеч нарса ўзгармади, ишимиз ҳамон бир жойда депсиниб турибди. Фонограмма аслида собиқ совет телевидениясининг «ихтироси». Уларга тайёр ёзиб олинган, тоза маҳсулот керак бўлган… У даврларда тадбирларда санъаткор ортиқча гап-сўзлар гапириб юбормаслиги учун ҳам шу ишга қўл урилган. Лекин афсуски, биз ҳамон ўша эскича қарашлардан оёқ ололмаяпмиз. Бироқ бугунга келиб бу усул уқувсизликни бекитадиган бир ёпинчиққа айланди. Истеъдоди борми — йўқми, барча бирдек компютерда ашула ёзиб, экранда оғиз жуфтлаш билан овора. Шунинг учун ҳам бугун саҳнани ёмғирдан кейинги қўзиқориндек ашулачи босиб кетди. Шу ўринда айтиш жоизки, қатор йиллар мобайнида шаклланиб, пойдевори мустаҳкам тортган фонограммадан аста-секин воз кечиш лозим.\nЎзбекистон давлат консерваторияси эстрада факультети давлат аттестация имтиҳонларида раис ёки мустақил эксперт сифатида қатнашганимда битирувчи хонандалар маҳоратининг ўртамиёналигига жуда кўп марта гувоҳ бўлганман. Ҳатто магистратурага мусиқа асбобини чала олмаётган талабалар кираяпти. Қўнғироқлар орқали кимнингдир таниш-билишлари қабул қилинган ҳолатлар ҳам, афсуски, йўқ эмас.\nДавлат санъат ва маданият институтида методика ўзгарган. Ҳозирда талабаларга учинчи курсдан вокал ўтилмаётир?! Бир мутахассис сифатида уларни тинглаб, тўғри нафас олмаслигини сездим. Бу ўқув юртида мутахассислик йўналиши нотўғри йўлга солиб қўйилганини кўрсатади. Мусиқа лицейларининг юқори босқич ўқувчилари эса юқори ноталарни ёйиқ олиши ортидан нотани ололмайди. Чунки нафас олиш нотўғри ўргатилган. Куйни ижро этиш маҳорати фикрлашга ҳам боғлиқ. Умуман, санъатда уйғунлик жуда муҳим. Майда жиҳатлардан катта воқелик пайдо бўлади. Овоз нафасга таянади, тўғри нафас олинганда у паст ноталарни ҳам баланд ноталарни ҳам бирдек олади, санъаткорга узоқ йиллар давомида хизмат қилади. Мисол қилиб айтадиган бўлсам, Жўрахон Султонов, Маъмуржон Узоқов каби хонандаларимиз катта ашулани тўғри нафас билангина айтишган.\n— Мумтоз қўшиқчилик санъатига ҳозирги замонавий дунёқараш билан қандай мурожаат этиш мумкин?\n— Авваламбор, бу ишга қўл урмоқчи бўлган мусиқачи мумтоз асарларнинг асл шаклини пухта билиши керак. Қўшиқ матни ва куйига путур етказмасдан жўр чолғуларига аҳамият бериб, бойитиб куйласа, нур устига нур. Йўқса…\nБу ҳар кимнинг ҳам қўлидан келевермайди, аслида. Ҳақ гап — кўнгил маёғи. Демоқчиманки, билим, салоҳият ва, энг муҳими, Аллоҳ инъом этган истеъдод бўлмаса, бу борада ўйлаб кўриш ҳам тўғри эмас. Кишига бажарган аъмолига қараб баҳо беришади. Ишинг одамларга ёқмадими, демак, уни тўғри амалга оширмагансан… Кейин эса ажойиб ишлар қилиб охирида биттаси ёмон бўлса, аввалгилари ҳам пучга чиқади. Шу сабабли, фақатгина соҳанинг ҳақиқий эгаси бўлган киши бу йўл билан ҳам халққа нимадир бера оламан деб ҳаракат қилса, яхши натижа беради.\n— Санъаткор маънавияти ҳақидаги фикрларингиз?\n— Санъаткор — халқ назаридаги инсон. Айниқса, ёшлар уларга эргашади, тақлид қилади. Шунинг учун у ўзининг ҳар бир айтаётган сўзи, куйлаётган қўшиқ матни, юриш-туришига эътибор қаратиши лозим.\nХорижлик меҳмонларга бағишланган концерт дастурларида инглизлар учун инглизча, руслар учун русча қўшиқлар ижро этилиши каби ҳолатларни кўплаб учратамиз. Авваламбор, биз ўз миллийлигимизни тарғиб қилишимиз керак. Чет элдан келган меҳмонга унинг тилида ўхшатиб-ўхшатмай ёмон ижро этишнинг кераги йўқ. Айримларнинг фонограмма ёрдамида ижро этган қўшиғи сўзларига тушуниб бўлмайди, талаффузи нотўғри. Бу ўзига ҳам, ўзгаларга ҳам ҳурматсизлик. Санъаткор бу билан ўз маънавий даражаси нечоғлик эканини кўрсатиб, кулгига қолаяпти, холос.\nМаънавият, аввало, киши ўзини, ўзлигини англаши, ҳурмат қилишидан бошланади. Ўзини билган ижодкор эса қадамини ўйлаб ташлайди. Ана шундагина ҳурмат, эъзоз топади. Маънавияти ҳам шу ерда кўринади. Маънавиятли санъаткор асло бўлар-бўлмас қўшиқни куйламайди.\nСўзим сўнггида бир гапни айтишим жоиз. Санъатнинг нони қаттиқ бўлади, дейишади. Топиб айтишган. Ким бўлишидан қатъи назар, Аллоҳ берган истеъдод бўлмаса, бу соҳага қўл урмаслиги, ҳар ким ўз ишини билиб қилиши мақсадга мувофиқдир. Шунда санъатимиз янада гуллаб-яшнайди…


Халқчил ғоялар ифодаси / ADOLAT ижтимоий-сиесий газетаси\nХалқчил ғоялар ифодаси\nБухоро шаҳрида “Йилнинг энг фаол адолатчи аёли” кўрик-танловининг вилоят босқичи бўлиб ўтди. Унда партия вилоят, туман ва шаҳар кенгаши ходимлари, депутатлар, фаоллар ҳамда туман ва шаҳарда ғолибликни қўлга киритган ташаббускор аёллар иштирок этишди.\nХотин-қизларнинг жамиятда тутган ўрнини янада ошириш, аёлларни ҳуқуқий, ижтимоий, иқтисодий, маънавий-ахлоқий жиҳатдан қўллаб-қувватлаш мақсадида ташкил этилган танловда фаол аёллар сиёсий билими, ташаббускорлиги, лидерлик қобилиятини намоён этишди. Унда Ўзбекистон “Адолат” СДП тизимида анъанавий ўтказиб келинаётган мазкур танловнинг ҳудуддаги шаҳар ва туманлар босқичи ғолиблари белгиланган шартлар бўйича беллашди.\nХусусан, “Адолат — менинг нигоҳимда” шарти доирасида Когон ва Бухоро туманлари қатнашчилари ўз ҳудуди мисолида фикр юритиб, партия ғояларининг халқчиллигини ифодалаган бўлса, қоракўллик иштирокчи бу ғояларни иш фаолияти жараёнига татбиқ этишнинг аҳамиятига тўхталди. Жондор туманилик сафдошимиз сиёсий партиянинг аёллар манфаатларини ҳимоя қилишга қаратилган фаолияти қандай натижалар бериши ҳақида мулоҳаза ва таклифларини баён этди.\nТанлов қатнашчиларининг сиёсий-ҳуқуқий билимлари сиёсий партиялар фаолиятига доир миллий қонунчиликдан қай даражада хабардорлиги, тушунчалари, нотиқлик қобилияти “сиёсий билимдонлик” шарти доирасида аён бўлди. Уларнинг саволларга аниқ ва тўлиқ жавоб беришга интилганлиги, эркин фикрлаши эътиборга молик.\nУчинчи шарт юзасидан бир иштирокчи партиямиз лойиҳалари доирасида қилган амалий ишлари билан чиқиш қилса, яна бири оилада баркамол авлод тарбиясида ота-онанинг ўрнини саҳна кўриниши мисолида ифодалади.\nЯкуний натижаларга кўра, Вобкент туманидаги 2-умумтаълим мактаби ўқитувчиси Меҳринисо Муҳаммадиева 1-ўринни эгаллаб, танловнинг республика босқичида қатнашиш имкониятини қўлга киритди. Қоровулбозор туман архив бўлими раҳбари Насиба Исмоилова, Бухоро енгил саноат ва педагогика касб-ҳунар коллежи ўқитувчиси Ойгул Халлоқова 2-, 3-ўринларга сазовор бўлишди.\n— Танлов ўз устимда ишлаш, билим ва дунёқарашимни бойитишда кўмак берди, — дейди Меҳринисо Муҳаммадиева. — Шу билан бирга, иш фаолиятимга ҳам ижобий таъсир қилмоқда. Ёшлар билан ишлаш, уларни жамиятда фаол бўлишга, ўз билимларини мустаҳкамлашга ундаш ҳам лидерлик қобилияти ва маҳорат талаб қиладиган жараён саналади.\nТанлов ғолибларига диплом берилди, иштирокчилар бир қатор номинациялар бўйича ҳам тақдирланди ва уларга фахрий ёрлиқ, эсдалик совғалари топширилди.\nРеспублика ишчи гуруҳининг ўрганишлари сессияда му...\nБўш ётган майдон ва иншоотлар инвентаризациядан ўтказилиб, халққа наф келтиришга аҳд қилган тадбиркорлик субъектларига фойдаланишга берилмоқда....\nФаолиятимизга баҳо амалий ишларимизга қараб берила...\n2017 йил сиёсий партиялар фаолиятида ўзига хос сифат ўзгаришлари ясагани билан тарихда қолди....\nПартия кўмагида ишга жойлашдик...\nУюшмаган ёшлар ўз муаммосини ҳал этишда “Адолат” СДПга ишонмоқда


АҚШ президенти Жорж Бушнинг қайд этишича, Ироқда АҚШ етакчилигидаги кучлар қисқа вақт ичида кимëвий ëки биологик қуролларни топадилар.\nКеча Техасда мухбирлар олдида сўз юритган Буш, “Ироқ катта мамлакатдир ва ҳокимиятдан четлаштирилган Ироқ ҳукумати узоқ йиллар давомида оммавий қирғин қуролларини яширган”, деди.\nҲозирча АҚШ етакчилигидаги кучлар Ироқда бирорта ҳам кимëвий ëки биологик қуролни топгани йўқ.\nАйни пайтда, Бағдоддаги Америка расмийлари янги ҳукумат ташкил қилингунига қадар, Ироқнинг Нефт вазирлигини бошқарувчи бир гуруҳ тузаëтганларини маълум қилдилар.\nУрушдан олдин Ироқ Нефт вазирлигининг режалаштириш директори бўлган Тамир Ғадбан энди ушбу вазирликни бошқаради. Америкада жойлашган Ройал Датч-Шеэлл нефт компаниясининг собиқ бошлиғи Филлип Каррол Ироқ Нефт вазирлигида маслаҳат берувчи кенгашнинг раиси бўлади.


Равиль Ғайнутдин: Москвада ҳали яна масжид қурилади\n16:12 / 18.09.2015\nСуҳбат чоғида Россия мусулмонлари етакчиси 111 ёшдаги масжиднинг ўзига хосликларини таърифлаб ўтди.\n“Масжидимиз тилла гумбазли бўлиб, Москва ибодатхоналари ансамблига мос келади. Асосийси, биз туркча, марокашча, форсча, малайзияча эмас, россияча масжид қурдик. Дизайн, безак, нақшларнинг барча унсурлари бизнинг анъаналаримизга мос келади”, - таъкидлади у.\nЭслатиб ўтамиз, реконструкцияга қадар масжид ҳудуди 970 кв м ни ташкил қилган бўлса, ҳозирликда ушбу кўрсаткич 18 900 кв м га етказилди. 3 қаватли масжид 7та лифтга эга, шунингдек, у конференц-зал ҳамда унинг учун зарур бўлган барча жиҳозлар билан таъминланган.\nДаставвал масжид қурилишига 170 млн долларс сарфланиши айтилган эди. Ғайнутдиннинг эътироф этишича, давлат бюджетидан пул олинмаган. Мусулмонларнинг ўзлари 100 млн доллардан ортиқ пул тўплашган.\n“Биз ушбу лойиҳада халқимизни бирлаштира олдик”, - таъкидлади бош муфтий.\nШунингдек, қурилиш ишларида бошқа давлатлар ҳам ёрдам берганлиги таъкидланди. Жумладан, Фаластин миллий маъмурияти раҳбари Маҳмуд Аббос қурилиш ишларига шахсан 25 минг доллар етказган, Туркия президенти Ражаб Тойиб Эрдўған эса эшиклар, витражлар, қандиллар, мармар ва бошқа қурилиш моллари етказилишини таъминлаб берган.\nДастлаб масжиднинг очилиш маросими 2016 йилга мўлжалланган эди. Лекин, Ғайнутдиннинг таъкидлашича Иккинчи Жаҳон урушидаги ғалабанинг 70 йиллиги йилида ушбу ишни амалга ошириш маъқул кўрилган.\n“Ўйлайманки, Москвада битта эмас, ҳали яна кўп масжидлар қурилади”, - сўзини якунлади Ғайнутдин.\nУмид Аҳмаджонов «Реал» академияси директори билан учрашди\nСувни қачон ичган маъқул: овқатгача, ундан кейин ёки овқатланиш давомида?


Ўзбекистон ташқи савдо айланмаси 378 миллион долларга камайди\nЖорий йилнинг дастлабки 4 ойи давомида Ўзбекистон ташқи савдо айланмаси 3,5 фоизга камайган. Хусусан, ушбу давр мобайнида экспорт ҳажми 19,1 фоизга қисқарган бўлса, импорт ҳажми 7 фоизга ўсган.\n2021 йилнинг январь-апрель ойларида Ўзбекистоннинг ташқи савдо айланмаси (ТСА) 10,3 миллиард долларни ташкил этиб, 2020 йилнинг мос даврига нисбатан 378,8 миллион долларга ёки 3,5 фоизга камайди.\nТСАда экспорт ҳажми 3,48 миллиард долларга (19,1 фоизга камайди) ва импорт ҳажми 6,84 миллиард долларга (7 фоизга кўпайди) етди. Ҳисобот даврида – 3, 35 миллиард доллар қийматида пассив ташқи савдо баланси қайд этилган.\nТСАнинг нисбатан салмоқли ҳиссаси Хитой (20,5 фоиз), Россия (17,8 фоиз), Қозоғистон (11,8 фоиз), Туркия (9,3 фоиз), Корея (4,8 фоиз), Қирғизистон (2,4 фоиз) ва Афғонистон (2,3 фоиз) билан қайд этилган.\nШунингдек, жорий йилнинг январь-апрель ойларида ТСАнинг 39,3 фоизи МДҲ давлатларига тўғри келиб, ўтган йилнинг мос даврига нисбатан 4,9 фоизга кўпайган.\nБундан ташқари, Ўзбекистоннинг Евросиё иқтисодий иттифоқига аъзо давлатлар билан ташқи савдо айланмаси 3,38 миллиард долларни ташкил этган. Шундан экспорт ҳажми 1,04 миллиард доллар, импорт ҳажми эса 2,33 миллиард долларни ташкил этган.


KASB TA`LIMI (INFORMATIKA VA...\n5111000-Касб таълими (5330200 – Информатика ва ахборот технологиялари) таълим йўналиши бакалаврларнинг касбий фаолияти объектлари –академик лицейлар, касб-ҳунар коллежлари ва мактабдан ташқари таълим муассасалари, ўқувчилар, ўқув-тарбия жараёни, ўқитишнинг педагогик технологиялари ва методлари, ишлаб чиқаришда дастурчи-уста.\n5111000-Касб таълими (5330200 – Информатика ва ахборот технологиялари) таълим йўналиши бўйича бакалавр ўз психологик-педагогик, касбий тайёргарлигига мувофиқ қуйидаги касбга оид фаолият турлари:\n5111000-Касб таълими (5330200 – Информатика ва ахборот технологиялари) таълим йўналиши бўйича бакалавр таълим дастурини ўзлаштириш натижасида касбий тайёргарликнинг асосий турлари ва махсус тайёргарлигига мос қуйидаги касбий вазифаларни ечиши керак:\nЎМКҲТ тизимининг мос таълим муассасаларида педагогик фаолияти:\n- ЎМКҲТ тизимининг мос таълим муассасаларида тайёргарлик йўналишида назарда тутилган ўқув фанлари бўйича назарий машғулотларни ўтказиш;\n- ЎМКҲТ тизимининг мос таълим муассасаларида тайёргарлик йўналишида назарда тутилган ўқув фанлари бўйича амалий ва лаборатория машғулотларини, жумладан ўқув устахоналарида, ўтказиш;\n- замонавий ахборот ва педагогик технологиялардан фойдаланиб ностандарт ўқув машғулотларини ишлаб чиқиш ва ўтказиш;\n- ўқитилаётган фанлар бўйича дарсларни ўтказиш учун зарур бўлган ўқув-методик ҳужжатларни шакллантириш ва тузиш;\n- ўқитилаётган фан бўйича машғулотларни ўтказиш учун ўқитишнинг техник воситаларини ишлаб чиқиш ва улардан фойдаланиш;\n- мустақил таълим ва ижодий изланиш натижасида ўқитилаётган фан ҳамда педагогик фаолият соҳасидаги методлар, воситалар ва шакллар соҳасиларида ўз-ўзини мунтазам такомиллаштириб бориш.\n- умумий ўрта таълим, академик лицейлар ва касб-ҳунар коллежларидан ташқари муассасаларда тарбиячи бўлиб ишлаш;\n- мос таълим йўналишлар бўйича таълимни амалга оширувчи вазирликлар, унинг тармоқ бошқармалари ва муассасаларида методист бўлиб ишлаш;\n- компьютер жихозлари-устаси: комптютер ускуналарининг барча турлари, ва техникаларини йигиш ва таъмирлаш, комьпютерчи дизайнер, барча электрон кўринишдаги, жумладан реклама ва иллюстратив плакатларни яратиш, замонавий электрон дастурий воситалари яратиши;\n- раҳбар-ижрочи: маданий - маърифий, техникавий ишлаб чиқариш, таъмирлаш ишларини бажаришга мослашиши;\n- касбий этика кодексига риоя қилиш.\nИжтимоий ва жамоа соҳасидаги фаолияти:\n- ишлаб чиқариш жараёнларини амалга ошириш учун зарур бўлган ишлаб чиқариш жараёнлари ва ресурсларини режалаштириш;\n- ахборот технологиялар тизимини яратиш ва улардан фойдаланиш билан боғлиқ бўлган ишлаб чиқариш жараёнлари мониторинги ва сифатини баҳолаш методлари ва механизмларини ишлаб чиқиш;\nатроф-муҳитни муҳофаза қилиш ва меҳнат хавфсизлиги талабларига мос келиши борасида ишлаб чиқариш жараёнларини назорат қилишда иштирок этиш.илмий-тадқиқот муассасаларида кичик илмий ходим бўлиб ишлаш ва бошқалар.\n19 may 2017 yil, 8,047


Миср сайёҳлик соҳаси йўқотишлари 2,3 млрд долларни ташкил қилди\n20:44 / 28.02.2016\nМиср сайёҳлик соҳасининг 2015 йил ноябридан 2016 йил февралигача йўқотишлари 2,3 млрд долларни ташкил қилди, деб хабар бермоқда Миср сайёҳлик вазирлигидаги манбага иқтибос келтирган ҳолда "Ал-Гумхур" газетаси.\nМанба, шунингдек, яқин ойларда Мисрдаги хавфсизлик соҳасидаги нобарқарор вазият ва Россия самолётининг Синай яримороли устида фалокатга учраши сабабли сайёҳликдан олинадиган даромадлар янада камайиши мумкинлигини айтмоқда.\nМиср сайёҳликни фаоллаштириш бошқармаси маълумотларига кўра, Қоҳирада февралда италиялик талаба Жулио Режинининг ўлдирилиши сабабли россиялик ва британиялик сайёҳлардан ташқари, Миср февраль-март ойида 90 фоиз италиялик сайҳёларни ҳам йўқотиши мумкин.\nМиср сайёҳлик палаталари бошқармаси раҳбари Илҳом аз-Заятнинг айтишича, "2016 йил Миср сайёҳлик соҳаси тарихида энг ёмон йил бўлади".\nМисрда Россия самолёти фалокатга учрашидан аввал Миср 2015 йил охиригача 10 млн сайёҳни қабул қилишни мўлжаллаганди. Август охирида бу кўрсаткич 6,6 млн кишини – 2014 йилдаги шу вақтдаги кўрсаткичдан 5 фоиз кўпроқни ташкил қилганди. Мисрга келадиган сайёҳлар сони бўйича Россия 1-ўринда, 2- ва 3-ўринда Буюк Британия ва Германия, кейинги ўринларда эса Италия ва Франция туради.\nМиср сайёҳлик вазирлиги маълумотларига кўра, сайёҳлик соҳаси мамлакат ялпи ички маҳсулотининг 11,3 фоизини беради ҳамда 14 фоиз валюта даромадларини таъминлайди.